
Nr.5, datë 10.11.2010

Për disa ndryshime dhe shtesa në ligjin nr.10 142, datë 15.5.2009 “Për sigurimin shoqëror suplementar të ushtarakëve të forcave të armatosura, të punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga zjarri dhe të shpëtimit e të punonjësve të Shërbimit të Kontrollit të Brendshëm në Republikën e Shqipërisë”

Në mbështetje të nenit 101 të Kushtetutës, me propozimin e Ministrit të Financave, Këshilli i Ministrave
Vendosi:

Në ligjin nr.10 142, datë 15.5.2009 “Për sigurimin shoqëror suplementar të ushtarakëve të Forcave të Armatosura, të punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit e të punonjësve të Shërbimit të Kontrollit të Brendshëm në Republikën e Shqipërisë”, bëhen këto ndryshime dhe shtesa:
Neni 1

1. Në pikën 2 të nenit 4, paragrafi i dytë dhe i tretë ndryshohen, si më poshtë vijon:
“Për efekt të llogaritjes së përfitimeve:
a) Paga referuese neto është paga që rezulton pas zbritjes, nga paga referuese, të kontributit të detyrueshëm të sigurimit shoqëror dhe shëndetësor plus tatimin mbi të ardhurat personale plus kontributin suplementar, sipas këtij ligji, të cilat mbahen nga paga.
b) Paga mesatare referuese llogaritet si mesatare e pagave referuese sipas periudhave të qëndrimit në atë gradë apo funksion.
c) Paga mesatare referuese neto është paga e barabartë me pagën referuese mesatare, pasi i zbritet shuma e kontributit të sigurimit shoqëror shëndetësor, tatimit mbi të ardhurat dhe kontributit suplementar, sipas këtij ligji, të cilat mbahen nga paga.
Pagat referuese të njësuara, rregullat e llogaritjes së pagës referuese neto dhe rregullat e llogaritjes së pagës mesatare referuese neto, për të gjithë karrierën, përcaktohen me vendim të Këshillit të Ministrave.”.
2. Pas pikës 4 të nenit 4 shtohet pika 5, me këtë përmbajtje:
“5. Kudo ku, në këtë ligj, për efekt të llogaritjes së përfitimeve, përdoret shprehja “pagë mesatare referuese”, do të zëvendësohet me shprehjen “pagë mesatare referuese neto”, ndërsa shprehja “pagë referuese” zëvendësohet me “pagë neto referuese.”.

Neni 2

Në nenin 5, pika 3, shifra “…2%...” bëhet “…5%...”

Neni 3

Pikat 1 dhe 2 të nenit 14, ndryshohen, si më poshtë vijon:
“1. Pensioni i parakohshëm, për personat që plotësojnë kushtet e përfitimit, është 1.5 për qind e pagës mesatare referuese mujore neto, për çdo vit shërbimi.
2. Në çdo rast, masa e pensionit të parakohshëm nuk mund të jetë më e ulët se pensioni bazë, i përcaktuar nga Këshilli i Ministrave, në përputhje me ligjin nr.7703, datë 11.5.1993 “Për sigurimet shoqërore në Republikën e Shqipërisë”, të ndryshuar.”.
Dispozita kalimtare dhe të fundit
Neni 4

Kërkesa për përfitim, sipas përcaktimeve të pikës 1 të nenit 28 të ligjit nr.10 142, datë 15.5.2009, nga personat që e drejta u ka lindur por nuk është ushtruar, mund të ushtrohet deri më 31.12.2010 dhe përfitimi do të jepet nga data e hyrjes në fuqi të ligjit të sipërpërmendur.
Shumat e pensioneve të parakohshme, të rillogaritura, kur rezulton shtesë mbi shumat e përfituara më parë, i paguhen përfituesit me këste, sipas përcaktimeve, me vendim të Këshillit të Ministrave, në përputhje me parashikimet në buxhetin e vitit përkatës.

Neni 5

Ky akt normativ hyn në fuqi menjëherë, botohet në Fletoren Zyrtare dhe i shtrin efektet financiare, si më poshtë:
a) Për përfitimet, nga data e hyrjes në fuqi të ligjit nr.10 142, datë 15.5.2009;
b) Për ndryshimin e normës së kontributit, nga data 1.1.2011.

Kryeministri
Sali Berisha


Vendim
Nr.870, datë 3.11.2010

Për miratimin e raportit fillestar kombëtar, në kuadër të protokollit opsional të Konventës së OKB-së “Për të drejtat e fëmijëve”, për përfshirjen e fëmijëve në konflikte të armatosura

Në mbështetje të neneve 100 e 122 të Kushtetutës dhe të nenit 1 të ligjit nr.9833, datë 22.11.2007 “Për aderimin e Republikës së Shqipërisë në protokollin opsional të konventës së OKB-së “Për të drejtat e fëmijëve”, për përfshirjen e fëmijëve në konflikte të armatosura”, me propozimin e Ministrit të Punëve të Jashtme, Këshilli i Ministrave

Vendosi:

Miratimin e raportit fillestar kombëtar, në kuadër të protokollit opsional të konventës së OKB-së “Për të drejtat e fëmijëve”, për përfshirjen e fëmijëve në konflikte të armatosura.
Ky vendim hyn në fuqi menjëherë.

Kryeministri
Sali Berisha







Raporti fillestar
 kombëtar i Republikës së Shqipërisë mbi protokollin opsional të Konventës ndërkombëtare “Për të drejtat e fëmijëve”, për përfshirjen e fëmijëve në konflikte të armatosura
CRS/OP/AC/1
(2007-2009)

Shkurtime

	Kushtetuta
	Kushtetuta e Shqipërisë

	Kuvendi
	Kuvendi i Shqipërisë

	RSH
	Republika e Shqipërisë

	Protokolli kuadër
	Protokolli opsional i konventës ndërkombëtare ““Për të drejtat e fëmijëve”, për përfshirjen e fëmijëve në konflikte të armatosura”

	FA(RSH)
	Forcat e Armatosura (të Republikës së Shqipërisë)

	VKM
	Vendim i Këshillit të Ministrave

	KDS
	Komanda e Doktrinës Stërvitëse

	KF
	Kodi i Familjes në Republikën e Shqipërisë

	KC
	Kodi Civil në Republikën e Shqipërisë

	KPU
	Kodi Penal Ushtarak në Republikën e Shqipërisë


		
		
Hyrje 

Protokolli opsional i konventës ndërkombëtare “Për të drejtat e fëmijëve”, për përfshirjen e fëmijëve në konflikte të armatosura” (në vijim protokolli kuadër) është ratifikuar nga Kuvendi i Shqipërisë (në vijim Kuvendi) me ligjin nr.9233, datë 22.11.2007 “Për aderimin e Republikës së Shqipërisë në protokollin opsional të konventës së OKB-së “Për të drejtat e fëmijëve”, për përfshirjen e fëmijëve në konfliktet e armatosura”. 
Në përputhje me nenin 122, paragrafi I, të Kushtetutës së Republikës së Shqipërisë (në vijim Kushtetuta), ky protokoll është bërë “pjesë e sistemit të brendshëm juridik” prej botimit të tij në Fletoren Zyrtare të Republikës së Shqipërisë me nr.165, datë 10 dhjetor 2007, shpallur me dekretin e Presidentit të Republikës së Shqipërisë (nr.5529, datë 4.12.2007), ligji për aderimin e Republikës së Shqipërisë (në vijim RSH) në protokollin kuadër ka hyrë në fuqi 15 ditë pas botimit në Fletoren Zyrtare.
Paraqitja e Raportit Kombëtar Fillestar, përveçse një detyrim (referuar paragrafit 2 të nenit 8 në protokollin kuadër), përbën angazhimin e Shqipërisë në lidhje me masat e marra që sigurojnë zbatimin efektiv të protokollit kuadër në planin e brendshëm. Ai paraqet një përmbledhje të kuadrit kushtetues, ligjor, administrativ dhe institucional në RSH, si edhe ndryshimet që ato kanë pësuar prej ratifikimit të tij nga Shqipëria në vitin 2007. 
Materiali që po paraqitet është hartuar nga Ministria e Punëve të Jashtme në bashkëpunim me Ministrinë e Drejtësisë dhe Ministrinë e Mbrojtjes. Struktura e tij i përmbahet udhëzimeve 
paraprake të dokumentit (CRC/OP/AC/I), të miratuara në sesionin e 28-të të Komitetit për të 
Drejtat e Fëmijëve dhe publikuar nga ky i fundit në datën 12 tetor 2001. 

PJESA E PARË

Informacion i përgjithshëm - kuadri legjislativ në Republikën e Shqipërisë, në zbatim të protokollit opsional të konventës ndërkombëtare ““Për të drejtat e fëmijëve”, për përfshirjen e fëmijëve në konflikte të armatosura” 
I/a- Përcaktimi i termit “fëmijë” në legjislacionin shqiptar 
1. Kushtetuta e Republikës së Shqipërisë mbron “të drejtat dhe liritë themelore të njeriut” dhe i konsideron ato si “të pandashme, të patjetërsueshme, të padhunueshme”, të cilat qëndrojnë në “themel të të gjithë rendit juridik”. Si të tilla, ato iu garantohen dhe vlejnë njëlloj si për shtetasit shqiptarë, shtetasit e huaj dhe personat pa shtetësi, pa asnjë lloj dhe forme diskriminimi.[footnoteRef:1]  [1:  Kushtetuta e Republikës së Shqipërisë - nenet 15, 16, 17 dhe 18] 

2. Detyrimi i shtetasit shqiptar për të kontribuar në mbrojtjen e Republikës së Shqipërisë është sanksionuar në nenin 166 të Kushtetutës, i cili përcakton se “Shtetasit shqiptarë kanë për detyrë të marrin pjesë në mbrojtjen e Republikës së Shqipërisë, siç parashikohet në ligj”. 
3. Lidhur me subjektin e protokollit kuadër, neni 54 i Kushtetutës së RSH u garanton “fëmijëve dhe të rinjve” (krahas grave shtatzëna dhe nënave të reja) “të drejtën e një mbrojtjeje të veçantë nga shteti”. Nëpërmjet së njëjtës dispozitë, legjislatori shqiptar i garanton çdo fëmije (të lindur nga martesa apo jashtë saj) të drejtën për t’u mbrojtur nga “dhuna, keqtrajtimi, shfrytëzimi dhe përdorimi për punë, e veçanërisht nën moshën minimale për punën e fëmijëve, që mund të dëmtojë shëndetin, moralin ose të rrezikojë jetën a zhvillimin e tyre normal”. 
4. Pavarësisht kuptimit të termit “fëmijë” në jetën e përditshme, në legjislacionin shqiptar nuk mund të gjejmë asnjë përkufizim juridik të tij. Kështu, në nenin 2 të Kodit Civil të Republikës së Shqipërisë, ky subjekt konsiderohet si “person” dhe lidhet në mënyrë të pazgjidhshme me institutin e “zotësisë juridike”. Shprehimisht, në këtë nen parashikohet se “Zotësia juridike fillon me lindjen e personit gjallë dhe mbaron me vdekjen e tij. Fëmija kur lind i gjallë gëzon zotësi juridike që nga koha e zënies”. 
5. Ndonëse njëra nga tri pjesët e Kodit të Familjes së Republikës së Shqipërisë[footnoteRef:2] (në vijim KF) titullohet “Fëmijët”, në të nuk jepet përkufizimi ligjor i këtij subjekti. Nëpërmjet dispozitave që përcaktojnë tagrin e atësisë, amësisë, përgjegjësinë prindërore, birësimin, kujdestarinë etj., “fëmijët” prezantohen si persona të një moshë të vogël (jo madhore), për shkak të së cilës krijojnë natyralisht dhe ligjërisht marrëdhënie varësie me prindërit/autoritetin prindëror, në lidhje me ushtrimin e të drejtave.  [2:  Kodi i Familjes i  Republikës së Shqipërisë - miratuar me ligjin nr.9062, datë 5.8.2003, i ndryshuar] 

6. Në Kodin Civil të RSH-së (në vijim KC), e drejta kushtetuese për “Ushtrimin e të drejtave” lidhet ngushtë me zotësinë për të vepruar të personit, dhe kjo në mënyrë direkte me moshën e tij. Në paragrafin e parë të nenit 6 të KC-së, parashikohet se personi që ka mbushur moshën 18 vjeç i lind zotësia e plotë juridike, që me veprimet e tij të fitojë të drejta dhe të marrë përsipër detyrime civile. 
7. Personat, të miturit, që nuk kanë mbushur ende moshën 14 vjeç, janë të pazotë për të vepruar, por mund të kryejnë veprime juridike që i përshtaten moshës së tyre apo që i sjellin atyre dobi pa asnjë kundërshpërblim. Për të gjitha veprimet e tjera juridike, ata duhet të asistohen nga një përfaqësues ligjor.[footnoteRef:3]  [3:  Kodi i Familjes i Republikës së Shqipërisë — neni 7 ] 

8. I mituri që ka mbushur moshën 14 vjeç mund të kryejë veprime juridike, vetëm duke marrë më parë pëlqimin e përfaqësuesit të tij ligjor. 
Në interpretim të neneve 6 dhe 8 të KF-së, të gjithë të miturit midis moshës 14 deri në 18 vjeç, kanë të drejtë të kryejnë veprime juridike pasi kanë marrë më parë pëlqimin e përfaqësuesve të tyre ligjorë. 
9. Zotësia për të vepruar hiqet me vendim gjykate, në rastet kur: a) i mituri me moshë 14 deri në 18  vjeç është i pazoti të kujdeset për punën e tij, si shkak i një sëmundjeje psikike ose një zhvillimi të metë mendor; b) personi madhor, si shkak i një sëmundjeje psikike ose zhvillimi të metë mendor, është pjesërisht ose tërësisht i pazoti të kujdeset për punët e tij.[footnoteRef:4] [4:  Kodi i Familjes i Republikës së Shqipërisë — nenet 9 dhe 10] 

I/b — Instrumentet ligjore për zbatimin e protokollit kuadër në Republikën e Shqipërisë 
10. Anëtarësimi i Republikës së Shqipërisë në një numër tashmë të konsiderueshëm konventash ndërkombëtare për të drejtat e njeriut, nënkupton njëkohësisht angazhimin dhe detyrimin e saj për pasqyrimin e tyre në legjislacionin vendas. 
11. Pavarësisht faktit se praktikat ligjore në këtë drejtim kanë qenë të pakta, legjislacioni shqiptar garanton zbatimin korrekt të protokollit kuadër. Në kuadrin ligjor shqiptar nuk vërejmë asnjë ligj specifik, i cili të jetë hartuar me qëllimin e veçantë në mbrojtje të të drejtave të fëmijëve të përfshirë në konflikte të armatosura. Masat e marra në këtë drejtim pasqyrohen në ligje të veçanta, sipas rasteve konkrete.
PJESA E DYTë 
ZbaTimi i dispozitave të neneve të veçanta të Protokollit kuadër në RepubLikën e Shqipërisë 

Neni 1 

12. Procesi i rekrutimit të shtetasve shqiptarë në Forcat e Armatosura të Republikës së Shqipërisë (në vijim FARSH), realizohet në përputhje me aktet ligjore të mëposhtme. 
13. Ligji nr.9047, datë 10.7.2003 “Për shërbimin ushtarak në Republikën e Shqipërisë”, i ndryshuar[footnoteRef:5] ka si objekt të tij përcaktimin: a) e rregullave për kryerjen e shërbimit ushtarak në Republikën e Shqipërisë; b) të drejtave, detyrimeve dhe përgjegjësive të shtetasve, organeve shtetërore e subjekteve private për mobilizimin dhe shërbimin ushtarak.  [5:  Ndryshuar me ligjet nr.9487, datë 6.3.2006 dhe nr.9999, datë 25.9.2008 
] 

14. Ligji nr.9210, datë 23.3.2004 “Për statusin e ushtarakut të Forcave të Armatosura në Republikën e Shqipërisë” ka për qëllim përcaktimin e pozitës juridike, ekonomike-financiare dhe shoqërore, kërkesat e përgjithshme të pranimit, të drejtat, detyrimet dhe kufizimet e ushtarakëve të FARSH, për arsye të karakterit të veçantë të detyrës dhe të shërbimit ushtarak, si dhe garancitë ligjore për zbatimin e tyre. 
15. Ligji nr.9171, datë 22.1.2004 “Për gradat dhe karrierën ushtarake në Forcat e Armatosura të Republikës së Shqipërisë” përcakton: a) kriteret dhe autoritetin për pranimin në FA; b) rendin e gradave, përparimin në gradë dhe në karrierë; c) përgjegjësitë që rrjedhin nga karakteri i veçantë i detyrës dhe shërbimit ushtarak; d) ndërprerjen e karrierës për ushtarakët e FA-së.
16. Në nenin 2, paragrafi 2, të ligjit nr.9047, datë 10.7.2003 “Për shërbimin ushtarak në Republikën e Shqipërisë”, i ndryshuar, “Mobilizimi ushtarak” përkufizohet si “detyrim ligjor i shtetasit, person fizik e juridik, për të marrë pjesë ose për të siguruar plotësimin e njësive e reparteve të strukturave ushtarake me personel, materiale, teknike, kafshë, automjete e mjete të tjera të nevojshme”.
Pjesëmarrja e shtetasve shqiptarë në “shërbimin ushtarak” është një detyrim kushtetues, në kuadrin e mbrojtjes në RSH, si dhe përmbushjen e detyrimeve të shtetit ndaj organizmave ndërkombëtarë, ku ai bën pjesë (neni 2, paragrafi 5, po aty). 
17. Për shtetasit shqiptarë, mbajtës të një shtetësie të dytë, ky ligj parashikon se kryerja e shërbimit ushtarak aktiv ose alternativ në shtetin e dytë, sipas ligjeve të këtij të fundit, konsiderohet si një detyrim i përmbushur për shtetin shqiptar. Shtetasi shqiptar, mbajtës i një shtetësie të dytë dhe me banim të përhershëm në territorin shqiptar, është i lirë që deri në moshën 19 vjeç, të zgjedhë se cilin prej shërbimeve ushtarake do të kryejë (neni 5, po aty). 
18. Shërbimi ushtarak në Republikën e Shqipërisë ndahet në dy kategori: shërbim i detyrueshëm ushtarak aktiv dhe shërbimi alternativ i detyrueshëm. 
Në nenin 9, pika 1, të ligjit të mësipërm përcaktohet se “shërbimi i detyrueshëm ushtarak aktiv dhe alternativ kryhet nga shtetasi shqiptar, mashkulli i moshës 19 deri në 27 vjeç, i cili plotëson kriteret e përcaktuara në këtë ligj. Thirrja e shtetasit për kryerjen e shërbimit të detyrueshëm ushtarak aktiv dhe alternativ fillon sapo mbush moshën 19 vjeç e deri në moshën 26 vjeç”. 
Në rast mobilizimi të përgjithshëm ose të pjesshëm, me ligj ose me dekret të Presidentit të Republikës, thirret për shërbim ushtarak edhe shtetasi i moshës 18 vjeç. 
19. Shërbimi alternativ i detyrueshëm zbatohet për të gjithë ata shtetas që, për arsye ndërgjegjeje, nuk pranojnë të kryejnë shërbimin me armë në FA (neni 20, pika 1, po aty). Kërkesa për kryerjen e një shërbimi të tillë, së bashku me dokumentacionin shoqërues, paraqiten në qendrën e rekrutim-mobilizimit ose në komandën e njësisë (repartit ushtarak), përpara se shtetasi të plotësojë moshën ligjore të thirrjes për kryerjen e shërbimit të detyrueshëm ushtarak. 
20. Shërbimi ushtarak aktiv dhe në rezervë kryhet në FA, ndërsa ai alternativ kryhet në 
institucionet publike ose në FA (neni 7, po aty). 

Kohëzgjatja e shërbimit ushtarak aktiv ose alternativ është 12 muaj (neni 10, paragrafi 1, po aty). 
21. Kuadri ligjor për Forcat e Armatosura rregullon jo vetëm shërbimin e detyrueshëm ushtarak aktiv, por edhe shërbimin ushtarak vullnetar. Ky rregullim është parashikuar jo vetëm në dispozitat e ligjit nr.9047, datë 7.4.2003 “Për shërbimin ushtarak në Republikën e Shqipërisë”, të ndryshuar, por edhe në ligjin nr.9171, datë 22.1.2004 “Për gradat dhe karrierën ushtarake në Forcat e Armatosura të Republikës së Shqipërisë” dhe ligjin nr.8671, datë 26.10.2000 “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar. 
22. Në vijim ju sqarojmë se pika 2 e nenit 5 të ligjit nr.9171, datë 22.1.2004 “Për gradat dhe karrierën ushtarake në Forcat e Armatosura të Republikës së Shqipërisë”, përcakton se oficer, nënoficer dhe ushtar aktiv me pagesë në FA, pranohet shtetasi shqiptar që, përveç kritereve të përcaktuara në pikën 1 të këtij neni, është në moshën 19-30 vjeç.  
Kjo dispozitë ndalon rekrutimin e shtetasve nën 19 vjeç edhe në shërbimin vullnetar. 
23. I njëjti kriter moshe zbatohet edhe për shtetasit që dëshirojnë të pranohen në FARSH (neni 4 i ligjit nr.9210 “Për statusin e ushtarakut në Forcat e Armatosura të Republikës së Shqipërisë”). Kritere të tjera të aplikuara në këtë rast lidhen me domosdoshmërinë: a) e pasjes së shtetësisë shqiptare; b) e pasjes së zotësisë së plotë për të vepruar c) e përmbushjes së kërkesave ligjore për nivelin arsimor dhe zotërimin e aftësive shëndetësore dhe fizike për vendin e punës; d) e të qenit i padënuar me burgim nga gjykata; e) e moslargimit nga puna për shkelje të disiplinës. 
24. Në hierarkinë ushtarake, ushtarakët janë oficerë, nënoficerë dhe ushtarë. Rekrutët e rinj dhe ushtarët profesionistë, kur hyjnë në shërbimin aktiv, nuk mbajnë gradë por quhen “rekrutë” deri në përfundimin me sukses të stërvitjes bazë, kohë që zgjat deri në 3 muaj. Pas përfundimit të kësaj periudhe rekrutët gradohen “Rekrut i I-rë” ose “Detar i I-rë”, ndërsa rekrutët ushtarë profesionistë gradohen “Ushtar profesionist I”.[footnoteRef:6]  [6:  Nenet 4, 9 dhe 10 të ligjit nr. 9171, datë 22.1.2004 “Për gradat dhe karrierën ushtarake në Forcat e Armatosura të Republikës së Shqipërisë” 
] 

25. Nga raportet statistikore të organeve përgjegjëse, rekrutimet e bëra për periudhën 2007- 
2009 rezultojnë në shifrat si vijon: 

	Nr.
	Viti
	Shtetas të rekrutuar

	1. 
	2007 
	2446 

	2. 
	2008 
	2349 

	3. 
	2009 
	1894 



26. Lidhur me sa më sipër, strukturat përgjegjëse pranë Ministrisë së Mbrojtjes deklarojnë se në FA e Republikës së Shqipërisë në asnjë rast nuk ka pasur raste të rekrutimit të personave të mitur, të moshës nën 18 vjeç. 
27. Në mbështetje të Strategjisë Ushtarake të Forcave të Armatosura të Republikës së Shqipërisë, Qeveria Shqiptare ka ndërmarrë hapa seriozë në kuadër të krijimit të një ushtrie profesioniste sipas standardeve të NATO-s. Është tashmë një fakt i njohur që, prej muajit shtator të vitit 2009 dhe në vazhdim, nuk kryhet më rekrutimi i shtetasve për shërbimin e detyrueshëm ushtarak aktiv. 

28. Kuadri ligjor i sipërpërmendur përbën një garanci për mosrekrutimin me detyrim të 
fëmijëve nën 18 vjeç në FARSH, pasi në asnjë rast, qoftë dhe vullnetarisht, nuk parashikohet rekrutim i shtetasve nën atë moshë. 
29. Të gjitha aktet nënligjore të nxjerra nga Ministria e Mbrojtjes dhe strukturat e saj vartëse, të cilat lidhen me rekrutimin në FA janë nxjerrë në përputhje e bazën ligjore të lartpërmendur dhe janë në përputhje edhe me protokollin fakultativ të konventës “Për të drejtat e fëmijëve”, për përfshirjen e fëmijëve në konflikte të armatosura”. 
30. Moszbatimi i akteve ligjore dhe i atyre nënligjore në fushën e mbrojtjes sanksionohet nga 
Kodi Penal Ushtarak i Republikës së Shqipërisë (në vijim KPU)[footnoteRef:7]. Në të përcaktohen veprat 
penale ushtarake, si dhe dënimet dhe masat e tjera që merren ndaj subjekteve që i kryejnë ato. 
Veprat penale ushtarake ndahen në krime ushtarake dhe në kundërvajtje penale ushtarake. 
Dallimi i tyre bëhet në çdo rast në dispozitat e pjesës së posaçme të atij kodi (neni 1, po aty).  [7: Miratuar me ligjin nr.8003, datë 2809,1995 dhe ndryshuar me ligjin nr.8919, datë 4.7.2002 ] 

31. Referuar nenit 6 të KPU-së, ligji penal ushtarak zbatohet mbi të gjithë ata persona që bëjnë 
pjesë në Forcat e Armatosura, gjithashtu edhe ata persona që ligji i barazon me ushtarakët. Në lidhje me protokollin kuadër që raportohet, subjekte të këtij ligji janë edhe “të thirrurit në stërvitje, prova gatishmërie dhe mobilizimi” (neni 3, pika 4, po aty).  
Detyrimi për respektimin e dispozitave të këtij ligji, në rastet e rekrutimit dhe mobilizimit të personave në FA të RSH-së, parashikohet në nenet 15, 16, 18 dhe 19 të KPU-së. 
32. Neni 15 - “Shmangia nga evidenca ushtarake” ose mosbërja e ndryshimeve në evidencën ushtarake, të kryera me shumë se një herë, përbën kundërvajtje penale dhe dënohet me gjobë ose me burgim deri në gjashtë muaj. 
33. Neni 16 – “Shmangia nga thirrja për shërbim ushtarak” e shtetasit shqiptar, për të kryer shërbimin e detyrueshëm ushtarak, kur nuk përbën kundërvajtje administrative, dënohet si kundërvajtje penale me gjobë ose me burgim deri në dy vjet. 
34. Neni 18 - “Mashtrimi për rekrutim”, parashikon shprehimisht se “çdo person që, për të 
rregulluar rekrutimin ose largimin e tij nga Forcat e Armatosura, paraqet të dhëna të pasakta ose i fsheh ato, kryen kundërvajtje penale dhe dënohet me gjobë ose me burgim deri në vjet”. 
35. Neni 19 - “Rekrutimi i paligjshëm”, konsiderohet si kundërvajtje penale dhe dënon me gjobë ose me burgim deri në dy vjet, çdo person që ndihmon personat e tjerë për të përfituar rekrutimin/emërimin/largimin nga forcat e armatosura, pa plotësuar kushtet e parashikuara me ligj. 
36. Përtej dispozitave të këtij kodi, masa të tjera që garantojnë zbatimin korrekt të nenit 2 të protokollit kuadër konsiderohen dhe vendimet e Këshillit të Ministrave (në vijim VKM), në të cilat përcaktohet forma dhe mënyra e funksionimit të organeve të veçanta që veprojnë në procesin e rekrutimit. Përmendim këtu VKM nr.39, datë 22.1.2004 “Për përbërjen, funksionimin, detyrat dhe të drejtat e komisionit alternativ” dhe VKM nr.69, datë 29.1.2004 “Për kriteret dhe masën e pagesës për t’u përjashtuar nga shërbimi i detyrueshëm ushtarak dhe për disa ndryshime në vendimin nr.244, datë 20.4.2001 të Këshillit të Ministrave “Për masën e pagesës për përjashtimin nga shërbimi i detyrueshëm ushtarak aktiv, si dhe për trajtimin e ushtarëve me pagesë””. 
37. Ulja e moshës së rekrutimit në FARSH mund të bëhet me ligj ose me dekret të Presidentit të Republikës, në rastet e mobilizimit të përgjithshëm ose të pjesshëm. Kjo parashikohet në nenin 9, pika 1, të ligjit nr.9047, datë 10.7.2003 “Për shërbimin ushtarak në RSH”, të ndryshuar. Mosha e rekrutimit për këtë rast mund të ulët deri në 18 vjeç. Në asnjë rrethanë tjetër nuk parashikohet dhe nuk lejohet rekrutimi i fëmijëve nën atë moshë. 

38. Mosha minimale për rekrutim vullnetar në FARSH, përcaktuar edhe në nenin 4 të ligjit nr.9210, datë 23.3.2004 “Për statusin e ushtarakut të Forcave të Armatosura në Republikën e Shqipërisë”, është 19 vjeç. Sikurse është raportuar dhe për nenin 2 në këtë dokument, të njëjtit kufi minimal të moshës i referohet edhe pika 2 e nenit 5, në ligjin nr.9171, datë 22.1.2004 “Për gradat dhe karrierën ushtarake në Forcat e Armatosura të Republikës së Shqipërisë”. Kjo bazë ligjore vjen në përputhje protokollin që raportohet. 
39. Në kuadrin ligjor të sipërpërmendur përcaktohen procedurat dhe dokumentacioni përkatës, mbi bazën e të cilit bëhet rekrutimi vullnetar. Dokumentacioni përkatës që duhet që të konstatojë dhe të vërtetojë, mes fakteve të tjera, edhe moshën e personit kandidat për rekrutim vullnetar. 
40. Po ashtu në udhëzimin e Ministrit të Mbrojtjes nr.2, datë 12.2.2008, përcaktohen kriteret, dokumentet dhe procedurat e rekrutimit të ushtarëve profesionistë në FA. Shtetasit, të cilët dëshirojnë të rekrutohen në shërbimin profesionist, paraqesin pranë qendrave të rekrutimit kërkesën personale dhe dokumentacionin e kërkuar. Për të verifikuar moshën e vullnetarëve për shërbimin profesionist, dokumenti i besueshëm është certifikata personale ose karta e identitetit. Kandidatët i nënshtrohen testit fizik, intelektual pranë qendrës së personel-rekrutimit dhe më pas edhe ekzaminimit mjekësor në Spitalin Qendror Ushtarak të FA-së. 
41. Kandidatët i nënshtrohen testimit fizik dhe intelektual pranë qendrës së personel-rekrutimit dhe më pas edhe ekzaminimit mjekësor në Spitalin Qendror Ushtarak të FA. Referuar nenit 27 të ligjit nr.9047, datë 10.7.2003 “Për shërbimin ushtarak në Republikën e Shqipërisë” të ndryshuar, kjo qendër përgjigjet për zbatimin e programit të Shtabit të Përgjithshëm të FA-së, për përcaktimin, sigurimin e personelit të nevojshëm për shërbimin e detyrueshëm aktiv, rezervist dhe atë profesionist me pagesë. 
42. Në vijim, në nenin 28 të të njëjtit ligj, përcaktohet mënyra e ngritjes, në qendrën e rekrutim-mobilizimit, të komisionit mjekësor të kontrollit të aftësive fizike dhe shëndetësore të shtetasit, që thirret në shërbimin ushtarak. 
43. Pranë Spitalit Ushtarak Qendror Universitar krijohet dhe funksionon komisioni mjekësor i kontrollit të aftësive fizike e shëndetësore, ku përveç ushtarakëve, testohen dhe të shtetasit që dërgohen nga qendra e rekrutim-mobilizimit të qarkut. 
Përbërja e komisioneve, detyrat dhe përgjegjësitë përcaktohen në rregulloren e aftësive fizike e shëndetësore të shtetasit dhe ushtarakut, e cila miratohet bashkërisht nga Ministri i Mbrojtjes dhe Ministri i Shëndetësisë. 
44. Shtetasi shqiptar, me fillimin e shërbimit ushtarak, bën betimin sipas formulës së mëposhtme: 
- “Betohem se do t’i shërbej me besnikëri Republikës së Shqipërisë; do të jem ushtar besnik i popullit tim, luftëtar i denjë, trim e i disiplinuar, do të jem i gatshëm në çdo kohë e vend dhe nuk do të kursej as jetën time për mbrojtjen e interesave të Atdheut. Betohem!” 
45. Koha e shërbimit të detyrueshëm kushtëzohet nga disa faktorë që kanë të bëjnë me lirimin 
para kohe nga ky shërbim. Rastet e lirimit para kohe, të parashikuara në nenin 14 të ligjit nr. 9047 datë 10.7.2003 “Për shërbimin ushtarak në RSH”, të ndryshuar, janë si vijon: 
a) Kur cilësohet i paaftë për vazhdimin e shërbimit me vendim të Komisionit Mjekësor të Spitalit Qendror Universitar të FA; 
b) Për fatkeqësi të rënda familjare, kur prindërit ose bashkëshorti bëhet invalid ose vdes dhe fëmijët mbeten pa përkujdesje; 
c) Kur pranohen studentë në shkollat e larta ushtarake ose në Akademinë e Policisë; 
ç) Shtetasi kryefamiljar, i martuar dhe me një apo me shumë fëmijë të mitur; 
d) Kur titullohet ushtar profesionist. 
46. Ministria e Mbrojtjes në mënyrë vazhdueshme ka bërë përpjekje për të sensibilizuar të rinjtë, me qëllim përfshirjen e tyre në radhët e FA-së. Në kuadër të marrëveshjeve me vende të tjera në fushën e mbrojtjes, ajo ofron çdo vit bursa studimi jashtë vendit. Përhapja e informacionit kryesisht bëhet nëpërmjet medias vizive dhe asaj të shkruar. Përpos kësaj, vlen për t’u përmendur aktiviteti i përvitshëm (ditë të hapura për publikun), ku përfaqësues të njësive dhe reparteve të FA-së zhvillojnë takime me nxënës të shkollave të mesme dhe të larta, apo marrin pjesë në emisionet informuese të televizioneve kombëtare e lokale. Gjatë këtyre aktiviteteve, pjesëmarrësve iu vihen në dispozicion fletëpalosje dhe broshura, nëpërmjet të cilave prezantohet një informacion mjaftueshëm mbi arsimin ushtarak, përgatitjen fizike, misionet e ushtarëve tanë jashtë vendit etj. 
47. Arsimimi dhe kualifikimi ushtarak bazohet në ligjin e gradave dhe karrierës ushtarake, ku janë të përcaktuara nivelet dhe kurset përkatëse që duhet të ndjekë personeli i FA-së. Mosha minimale e hyrjes në shkollat ushtarake është 19 vjeç. 
48. Në Republikën e Shqipërisë, institucionet e sistemin arsimor ushtarak janë në varësi të Komandës së Doktrinës e Stërvitjes (në vijim KDS), e cila varet nga Shtabi i Përgjithshëm i Forcave të Armatosura të RSH. Aktualisht për të gjitha kurset institucionale dhe ato funksionale hartohet një plan arsimimi, i cili miratohet nga Shefi i Shtabit të Përgjithshëm të FA-së. Plani përpilohet mbi bazën e nevojave të reparteve dhe kapaciteteve të institucioneve tona arsimore, pas konsultimeve me të gjitha strukturat e interesuara. Në këto plane përshihen të gjitha institucionet arsimore të Forcave të Armatosura që funksionojnë aktualisht (si vijon). 
- Universiteti Ushtarak “Skënderbej”; 
- Qendra e Gjuhëve të Huaja në UUS; 
- Akademia e Mbrojtjes “Spiro Moisiu”; 
- Akademinë e Nënoficerëve “Thomson”; 
- Shkolla e Trupës në KDS (për oficerët); 
- Qendra e Stërvitjes Bazë, BUNAVI, KDS. 
49. Në programet e arsimit ushtarak përfshihen ndër të tjera lëndët e të drejtës ushtarake, ndërkombëtare, humanitare, kushtetuese etj. Vëmendje të veçantë në këto programe iu kushtohet temave mbi liritë e të drejtat themelore të njeriut, si edhe mbrojtjes së popullsisë civile në zonën e një konflikti të armatosur.  
50. Çdo institucion arsimor ushtarak disponon një rregullore të brendshme, në përputhje me aktivitetin e tij. Në këto rregullore përcaktohen rregulla të qarta dhe të aplikueshme për të siguruar një disiplinë të lartë shkollore. 

51. Aktualisht, misionet paqeruajtëse ku marrin pjesë FARSH janë të vendosura në Çad dhe Afganistan. Në përputhje me kërkesat e NATO-s, personeli i ushtarakëve pjesëmarrës në to përzgjidhet nga kontingjenti i ushtarakëve profesionistë aktivë në FA. Kjo nënkupton se të gjithë personat pjesëmarrës në program janë të moshës mbi 18 vjeç. 
52. Përkufizimi që përdoret në nenin 4 të protokollit kuadër, “Grupet e armatosura” (të ndara nga Forcat e Armatosura të një shteti”), nuk trajtohet nga asnjë dispozitë e legjislacionit penal në RSH. Të vetmen dispozitë që mund të përafrohet me subjektin e këtij neni e gjejmë në Kodin Penal të RSH-së. Në nenin 133 të tij, legjislatori shqiptar parashikon shprehimisht se: “Krijimi i bandës së armatosur dhe organizatës kriminale ose pjesëmarrja në to, me qëllim për kryerjen e krimeve, dënohet nga pesë deri në pesëmbëdhjetë vjet.” 
53. Paragrafi I i nenit 134, po aty, parashikon se veprimet e kryera nga banda e armatosur apo organizata kriminale dënohen sipas dispozitave penale përkatëse duke shtuar në dënimin për krimin e kryer dhe pesë vjet burgim të tjera (kur dispozita përmban dënim me burgim apo dënim të llojit me të lehtë), pa kaluar gjithmonë kufirin maksimal të dënimit me burgim. 
54. Personat e rekrutuar në “grupet e armatosura”, mbajnë përgjegjësi penale për veprimet e 
tyre, nëse në kohën e kryerjes së krimit kanë mbushur moshën katërmbëdhjetë vjeç (neni 12, 
paragrafi 1, po aty). 
55. Lidhur më sa më sipër, konstatohet se kuadri ligjor në Republikën e Shqipërisë garanton zbatimin e drejtë dhe korrekt të nenit 4 të protokollit kuadër. 

56. Për periudhën që raportohet (2007-2009) nga ana e Shtetit Shqiptar nuk është marrë ndonjë masë ligjore, si pjesë e kuadrit ligjor, që garanton të drejtat e fëmijëve të përfshirë në konfliktet e armatosura. Kjo për faktin e thjeshtë se Republika e Shqipërisë nuk ka pasur apo marrë pjesë në konflikte të armatosura. Pavarësisht kësaj, kuadri ligjor i zbatueshëm në Republikën e Shqipërisë garanton zbatimin efektiv të protokollit fakultativ. 
Ai përfshin këto dokumente: 
- Deklarata Universale e te Drejtave të Njeriut (aderuar në vitin 1955); 
- Konventa mbi të Drejtat e Fëmijëve - CRC (ratifikuar në 27 shkurt 1992 dhe ka hyrë në fuqi në mars 1992); 
- Protokolli opsional i konventës mbi të drejtat e fëmijëve mbi shitjen e fëmijëve, prostitucionit të fëmijës dhe pornografisë së fëmijës (aderuar 5 shkurt 2008); 

- Protokolli opsional i konventës mbi të drejtat e fëmijëve, për përfshirjen e fëmijëve në konflikte të armatosura (aderuar më 9 tetor 2008); 
- Konventa ndërkombëtare për eliminimin e të gjitha formave të diskriminimit racial-CERD, (aderuar me 11 maj 1994); 
- Aktin Final të Konferencës së Helsinkit, 1975; 
- Konventa europiane “Për mbrojtjen e të drejtave të njeriut dhe lirive themelore” (nënshkruar nga Republika e Shqipërisë me 13.7.1995, ratifikuar me 31.7.1996 dhe hyrë në fuqi më 2.10.1996); 
- Protokollet 1, 2, 3,4, 5, 7, 8 të konventës europiane “Për mbrojtjen e të drejtave të njeriut dhe lirive themelore” (hyrë në fuqi 2.10.1996); 
- Protokolli nr.11 i konventës (hyrë në fuqi më 1.11.1998); 
- Protokolli 12 i konventës (hyrë në fuqi në vitin 2005); 
- Protokolli 13 i konventës “Për heqjen e dënimit me vdekje në të gjitha rrethanat” (hyrë në fuqi me 1.6.2007); 
- Protokolli 14 i konventës (ratifikuar 30-2.2006); 
- Konventa mbi shtetësinë (nënshkruar 7.5.1999, ratifikuar me 11.2.2004 dhe hyrë në fuqi 1.6.2004; 
- Kushtetuta e Republikës së Shqipërisë (miratuar me ligjin nr.8417, datë 21.10.1998, i ndryshuar); 
- Kodi Civil i Republikës së Shqipërisë (miratuar me ligjin nr.7850, datë 29.7.1994), i ndryshuar;
- Kodi i Familjes i Republikës së Shqipërisë (miratuar me ligjin nr.9062, datë 8.5 .2003);
- Kodi Penal i Republikës së Shqipërisë (miratuar me ligjin nr.7895, datë 27.1.1995), i ndryshuar; 
- Kodi Penal Ushtarak i Republikës së Shqipërisë (miratuar me ligjin nr.8003, datë 28.0.1995), i ndryshuar; 
- Ligji nr.9047, datë 10.7.2003 “Për shërbimin ushtarak në RSH”, i ndryshuar; 
- Ligji nr.9210, datë 23.3.2004 “Për statusin e ushtarakut të FA-së në RSH”; 
- Ligji nr.9171 datë 22.1.2004 “Për gradat dhe karrierën ushtarake në Forcat e Armatosura të Republikës së Shqipërisë”; 
- VKM nr.39, datë 22.1.2004 “Për përbërjen, funksionimin, detyrat dhe të drejtat e komisionit alternativ”, 
- VKM nr.69, datë 29.1.2004 “Për kriteret dhe masën e pagesës për t’u përjashtuar nga shërbimi i detyrueshëm ushtarak dhe për disa ndryshime në vendimin nr.244, datë 20.4.2001 të Këshillit të Ministrave “Për masën e pagesës për përjashtimin nga shërbimi i detyrueshëm ushtarak aktiv, si dhe për trajtimin e ushtarëve me pagesë”. 
Neni 6 

57. Sikurse u raportohet edhe me sipër në nenin 5, në legjislacionit shqiptar nuk ka pasur asnjë nismë ligjore në fushën e mbrojtjes së të drejtave të fëmijëve, të përfshirë në konflikte të armatosura. Të vetmet ndryshime të ndodhura kanë qenë ato në ligjin nr.9047, datë 10.7.2003 “Për shërbimin ushtarak në Republikën e Shqipërisë”. 
58. Ligji nr.9487, datë 6.3.2006 “Për disa shtesa dhe ndryshime në ligjin nr.9047, datë 
10.7.2003 “Për shërbimin ushtarak në Republikën e Shqipërisë””, përveçse disa ndryshimeve të lidhura me teknikën ligjore të aktit, parashikonte ndër të tjera përjashtimin nga shërbimi i detyrueshëm ushtarak të shtetasit shqiptar që kishte përfunduar studimet universitare me shkëputje nga puna, brenda ose jashtë vendit. Gjithashtu, ky ligj i jepte “titull ekzekutiv” vendimit të komisionit të shqyrtimit të kundërvajtjeve, të kryera pranë qendrave të rekrutim-mobilizimit. 
59. Ndryshimet e bëra me ligjin nr.9999, datë 25.9.2008 “Për disa ndryshime në ligjin nr.9047, datë 10.7.2003 “Për shërbimin ushtarak në Republikën e Shqipërisë”, të ndryshuar”,  kanë të bëjnë kryesisht me saktësime të përcaktimeve në ligjin e mëparshëm. Po ashtu, ky ligj ndryshon afatin e zbatimit “Për shlyerjen e detyrimit të shërbimit të detyrueshëm ushtarak aktiv ose alternativ me pagesë” (nga 31 dhjetor 2010 ndryshon në 31 dhjetor 2009). 
Kjo është dhe arsyeja që prej muajit shtator të vitit 2009, nuk vazhdon të kryhet rekrutimi i shtetasve për shërbimin e detyrueshëm ushtarak aktiv ose alternativ me pagesë. 
60. Referuar detyrimit të personelit paqeruajtës për ndërgjegjësimin e autoriteteve vendase në kuadër të zbatimit e protokollit fakultativ, bëjmë me dije se deri më sot të gjitha kontingjentet shqiptarë të dërguara në misione paqeruajtëse kanë pasur misione me karakter të mirëfilltë ushtarak dhe jo trajnues. Misionet e këtyre trupave nuk përfshijnë probleme të monitorimit të zbatimit e protokollit kuadër dhe të Konventës “Për të drejtat e fëmijëve” në territorin shqiptar, pasi kjo është përgjegjësi e autoriteteve shtetërore vendase. 
61. Të përcaktuara edhe në nenin 3 të ligjit nr. 8671, datë 26.10.2000 “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, i ndryshuar, strukturat kompetente shtetërore, përgjegjëse për zbatimin e protokollit kuadër dhe koordinimin mes tyre me autoritetet e varësisë, janë: 
- Kuvendi, i cili miraton me ligj dokumentin e strategjisë së sigurimit, dokumentin e politikës së mbrojtjes, strategjisë ushtarake të RSH-së dhe ligjet e tjera në fushën e mbrojtjes e të Forcave të Armatosura. 
- Presidenti i Republikës është Komandanti i Përgjithshëm i Forcave të Armatosura të 
Republikës së Shqipërisë. Në kohë paqeje ai e ushtron drejtimin e FA-së nëpërmjet 
Kryeministrit dhe Ministrit të Mbrojtjes, ndërsa në kohë lufte i drejton ato drejtpërsëdrejti 
ose nëpërmjet Komandantit të Forcave të Armatosura. Në rast sulmi të armatosur kundër 
Republikës së Shqipërisë, me kërkesë të Këshillit të Ministrave, ai shpall gjendjen e luftës. 
- Këshilli i Ministrave ka për detyrë: a) përgatitjen dhe paraqitjen për miratim Kuvendit projektligjet për mbrojtjen, dokumentin e strategjisë se sigurimit dhe dokumentin e politikës së mbrojtjes së Republikës së Shqipërisë, si dhe ligje të tjera për funksionimin efektiv të FA-së; b) i propozon Kuvendit ndryshime në numrin limit të personelit të FA-së; c) miraton, me propozim të Ministrit të Mbrojtjes, planin e mobilizimit të përgjithshëm për kohë lufte të burimeve njerëzore dhe atyre materiale, financiare të vendit; d) paraqet në Kuvend buxhetin e mbrojtjes dhe programet e veçanta financiare për FA-në për kohë paqeje dhe lufte; f) drejton veprimtarinë e organeve të pushtetit qendror dhe qarqeve, si dhe bashkërendon punën me organet e tjera të qeverisjes vendore për mobilizimin e pjesshëm dhe të përgjithshëm të FA dhe të burimeve për luftë; g) përcakton pagat dhe trajtimin ekonomik të personelit ushtarak dhe civil, që shërben në FA me propozim të Ministrit të Mbrojtjes; h) drejton dhe bashkëpunon me organet e qeverisjes vendore për rekrutimin e shtetasve, për kryerjen e shërbimit të detyrueshëm ushtarak, aktiv dhe në rezervë; i) organizon dhe drejton mbrojtjen civile të RSH-së dhe vendos krijimin dhe funksionimin e shtabeve të mbrojtjes pranë qarqeve, në të gjithë territorin; nxjerr akte nënligjore për mbrojtjen dhe FARSH; k) miraton programe të veçanta për pajisjen dhe modernizimin e Forcave të Armatosura; 
- Ministri i Mbrojtjes përgjigjet para Kuvendit, Presidentit dhe Kryeministrit për zbatimin e politikës së mbrojtjes dhe strategjisë ushtarake; 
- Shtabi i Përgjithshëm. Shtabi i Përgjithshëm përbën strukturën më të lartë ushtarake në FA dhe kryen komandën unike në to. Ai është përgjegjës për krijimin e një forcë luftarake të përbashkët e të njësuar, me forcat tokësore, detare dhe ajrore, të aftë për të plotësuar misionin e vet kushtetues; 
- Komandantët e forcave (tokësore, detare dhe ajrore), komandimi dhe drejtimi i drejtpërdrejtë i forcave tokësore, detare e ajrore realizohet nga komandanti i secilës forcë. Komandimi dhe drejtimi i efektivave të komandës së mbështetjes logjistike dhe të komandës së doktrinave dhe të stërvitjes realizohen nga komandanti i komandës përkatëse. 






Vendim
Nr.875, datë 3.11.2010

Për një ndryshim në vendimin nr.1720, datë 29.10.2008 të këshillit të ministrave “Për kriteret e përcaktimit të nivelit të lartë sportiv, për mënyrën e shpërblimit të sportistëve, që i arrijnë këto nivele, si dhe për përfitimin e trajtimit për përgatitjen sportive”, të ndryshuar

Në mbështetje të nenit 100 të Kushtetutës, të nenit 26 të ligjit nr.9376, datë 21.4.2005 “Për sportin”, të ndryshuar, dhe të nenit 5 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, me propozimin e Ministrit të Arsimit dhe Shkencës, Këshilli i Ministrave
Vendosi:

1. Pika 1.5 e vendimit nr.1720, datë 29.10.2008 të Këshillit të Ministrave, të ndryshuar, ndryshohet, si më poshtë vijon:
“1.5 Sportistët e përcaktuar në pikën 1.1. të këtij kreu, përfitojnë të drejtën e studimit në Universitetin e Sporteve të Tiranës, pa konkurrim, dhe të drejtën e kryerjes së studimeve akademike, sipas një plani individual, të përcaktuar me udhëzim të përbashkët të Ministrit të Turizmit, Kulturës, Rinisë dhe Sporteve dhe të Ministrit të Arsimit dhe Shkencës.”.
2. Ngarkohen Ministria e Arsimit dhe Shkencës, Ministria e Turizmit, Kulturës, Rinisë dhe Sporteve dhe Universiteti i Sporteve të Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha


Vendim
Nr.876, datë 3.11.2010

Për disa ndryshime në vendimin nr.78, datë 8.2.2006 të këshillit të ministrave “Për krijimin e maturës shtetërore dhe pranimet në shkollat e larta publike”, të ndryshuar

Në mbështetje të nenit 100 të Kushtetutës, të nenit 63 të ligjit nr.7952, datë 21.6.1995 “Për sistemin arsimor parauniversitar”, të ndryshuar, të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, dhe të ligjit nr.10247, datë 4.3.2010 “Për kornizën shqiptare të kualifikimeve”, me propozimin e Ministrit të Arsimit dhe Shkencës, Këshilli i Ministrave

Vendosi:

Në vendimin nr.78, datë 8.2.2006 të Këshillit të Ministrave, të ndryshuar, bëhen këto ndryshime:
1. Pika 2 ndryshohet, si më poshtë vijon:
“2. Arsimi i mesëm quhet i përfunduar kur nxënësi arrin rezultate kaluese në provimet e detyruara dhe ato me zgjedhje. Në përfundim të provimeve të detyruara dhe të atyre me zgjedhje të Maturës Shtetërore, nxënësi pajiset me Diplomë të Maturës Shtetërore. Provimet e detyruara dhe ato me zgjedhje të Maturës Shtetërore zhvillohen në përfundim të vitit shkollor në një sesion të vetëm.”.
2. Pikat 3.1 dhe 3.2 shfuqizohen.
Ky vendim hyn në fuqi pas botimit në Fletoren Zyrtare.
Kryeministri
Sali Berisha
Vendim
Nr.885, datë 3.11.2010

Për një ndryshim në vendimin nr.431, datë 11.12.2007 të Këshillit të Ministrave “Për miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim të bashkisë Gramsh, të qarkut të Elbasanit”, dhe për një ndryshim në vendimin nr.818, datë 6.12.2006 “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi drejtorisë së përgjithshme të tatimeve”

Në mbështetje të nenit 100 të Kushtetutës dhe të neneve 3, 7, 17 e 14/a të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e një shtese në listën përfundimtare të pronave të paluajtshme publike, shtetërore, të bashkisë Gramsh, që i bashkëlidhet vendimit nr.431, datë 11.12.2007 të Këshillit të Ministrave, sipas lidhjes nr.1 dhe formularëve, që i bashkëlidhen këtij vendimi.
Lista, që fillon me numrin rendor 501 (pesëqind e një) dhe përfundon me numrin rendor 503 (pesëqind e tre), ka gjithsej 2 (dy) fletë.
2. Në listën e inventarit të pronave të paluajtshme shtetërore të Drejtorisë së Përgjithshme të Tatimeve, që i bashkëlidhet vendimit nr.818, datë 6.12.2006 të Këshillit të Ministrave, hiqen pronat “Dega e tatimeve (administratë)”, Gramsh, me sipërfaqe të përgjithshme 384 (treqind e tetëdhjetë e katër) m2 dhe ndërtesë 200 (dyqind) m2, dhe “Dega e tatimeve (garazh)”, Gramsh, me sipërfaqe të përgjithshme 66.9 (gjashtëdhjetë e gjashtë pikë nëntë) m2 dhe ndërtesë 66.9 (gjashtëdhjetë e gjashtë pikë nëntë) m2.
3. Në listën përfundimtare të pronave të paluajtshme publike, shtetërore, të bashkisë Bramsh, të qarkut të Elbasanit që i bashkëlidhet vendimit nr.431, datë 11.2.2007 të Këshillit të Ministrave, hiqet prona me numër 239, truall i lirë, me numër pasurie 6/54 dhe me sipërfaqe 541.5 (pesëqind e dyzet e një pikë pesë) m2.
4. Ngarkohen Ministri i Brendshëm, kryeregjistruesi i pasurive të paluajtshme të Republikës së Shqipërisë dhe bashkia Gramsh, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Bashkia Gramsh							Lidhja nr.1

Vendim
Nr.887, datë 3.11.2010

Për disa shtesa e ndryshime në vendimin nr.1146, datë 5.8.2008 të Këshillit të Ministrave “Për heqjen e disa ngastrave nga fondi pyjor dhe kullosor, që do të përdoren për vendosjen e anemometrave të nënstacioneve, për infrastrukturën lidhëse elektrike, për aerogjeneratorët, shtyllat e tensionit të lartë, si dhe për rrugët lidhëse me aerogjeneratorët”

Në mbështetje të nenit 100 të Kushtetutës, të shkronjës “b” të pikës 1 të nenit 17 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar dhe të shkronjës “b” të pikës 1 të nenit 10 të ligjit nr.9693, datë 19.3.2007 “Për fondin kullosor”, të ndryshuar, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës dhe të Ministrit të Mjedisit, Pyjeve dhe Administrimit të Ujërave, Këshilli i Ministrave

Vendosi:

Në vendimin nr.1146, datë 5.8.2008 të Këshillit të Ministrave, të bëhen këto shtesa dhe ndryshime:
1. Pika 1 ndryshohet, si më poshtë vijon:
“1. Për sipërfaqet e fondit pyjor dhe kullosor kombëtar, që do të përdoren nga shoqëria “Enpower Albania”  sh.p.k., për ndërtimin e centralit të prodhimit të energjisë prej erës, të veprohet, si më poshtë vijon:
a) Të hiqen nga fondi pyjor dhe kullosor kombëtar dhe të çregjistrohen nga zëri kadastral “Pyje dhe kullota” sipërfaqet që do të përdoren nga shoqëria “Enpower Albania” sh.p.k., për ndërtimin e themeleve mbajtëse të kullave të aerogjeneratorëve, nënstacioneve elektrike TM/TL 30 kV/220kV, kabinave nyje të komutimit TM/TM 30kV/30kV, themeleve mbajtëse të kullave vrojtuese anemometrike, si dhe shtyllat mbajtëse të linjës së tensionit të lartë, prej 10,664 (dhjetë presje gjashtëqind e gjashtëdhjetë e katër) hektarë fond kullosor, që bëjnë pjesë në ekonomitë kullosore: Karaburun, Dukat-Tragjas-Shashicë, Shashicë-Gumenicë, Ana e Detit, si dhe 0.563 (zero presje pesëqind e gjashtëdhjetë e tre) hektarë fond pyjor, që bëjnë pjesë në ekonomitë pyjore: Brinjat e Fushës-Karaburun, Kume-Shashicë, Ana e Detit-Palas, parku pyjor kombëtar Llogara, me sipërfaqe të përgjithshme 11,227 (njëmbëdhjetë presje dyqind e njëzet e shtatë) hektarë, sipas tabelës nr.1 dhe hartës përkatëse, bashkëlidhur këtij vendimi.
b) Të jepen në përdorim sipërfaqet e fondit pyjor dhe kullosor kombëtar prej 24,093 (njëzet e katër presje zero nëntëdhjetë e tre) hektarë fond kullosor dhe 1,302 (një presje treqind e dy) hektarë fond pyjor, që do të përdoren si sheshe të përkohshme për ndërtimin e objekteve, sipas tabelës nr.2 dhe hartës, bashkëlidhur këtij vendimi.
c) Të jepen në përdorim, sipas legjislacionit në fuqi, dhe të mbeten në fondin pyjor dhe kullosor kombëtar sipërfaqet për ndërtimin e rrjetit rrugor rreth 134 (njëqind e tridhjetë e katër) km, i cili shtrihet në një sipërfaqe të përgjithshme prej 178,067 (njëqind e shtatëdhjetë e tetë presje zero gjashtëdhjetë e shtatë) hektarë, fond pyjor dhe kullosor, sipas tabelës nr.3 dhe hartës bashkëlidhur këtij vendimi dhe të regjistrohen në kadastrën e fondit pyjor dhe kullosor si “Infrastrukturë rrugore””.
2. Tabela nr.1 dhe nr.2, bashkëlidhur vendimit nr.1146, datë 5.8.2008 të Këshillit të Ministrave, zëvendësohen me tabelat 1, 2 dhe 3, si dhe me hartën bashkëlidhur këtij vendimi.
3. Pika 3 ndryshohet, si më poshtë vijon:
“3. Shoqëria “Enpower Albania, sh.p.k., duhet:
a) të përmirësojë 10,664 (dhjetë presje gjashtëqind e gjashtëdhjetë e katër) hektarë kullota, si dhe të pyllëzojë 0,563 (zero presje pesëqind e gjashtëdhjetë e tre) hektarë me pyje, brenda 2 (dy) viteve, nga fillimi i punimeve të ndërtimit të centralit, sipas ngastrave të përcaktuara nga drejtoria përkatëse e shërbimit pyjor.
b) të rehabilitojë dhe të rivegjetojë, brenda 2 (dy) viteve, pas përfundimit të ndërtimit të centralit të prodhimit të energjisë prej erës, sipërfaqet e lira, të cilat nuk do të jenë të përdorshme prej centralit elektrik me erë, gjithsej 25,395 (njëzet e pesë presje treqind e nëntëdhjetë e pesë) hektarë, (sipërfaqet e përdorura për sheshe të përkohshme të vendosjes së makinerive, gjatë ndërtimit të themeleve e kullave të aerogjeneratorëve, anemometrave, shtyllat e tensionit të lartë, nënstacionet elektrike, kabinat nyje të komutimit dhe gjithë komponentëve të tjerë të centralit elektrik).
c) të rehabilitojë, brenda 2 (dy) viteve, pas përfundimit të ndërtimit të infrastrukturës rrugore lidhëse e aerogjeneratorëve me komponentët e centralit elektrik, një sipërfaqe të fondit pyjor dhe kullosor, të barabartë me atë që do të zërë ndërtimi i infrastrukturës së rrugëve lidhëse, sipas ngastrave të përcaktuara nga drejtoria përkatëse e shërbimit pyjor, si dhe të rehabilitojë të gjitha sipërfaqet e skarpateve të infrastrukturës rrugore që do të ndërtohet, duke i veshur ato me bimësi autoktone.”.
Ky vendim hyn në fuqi pas botimit në Fletoren Zyrtare.
Kryeministri
Sali Berisha


Tabela nr. 1 
Sipërfaqet që do të hiqen nga fondi kombëtar pyjor dhe kullosor, 
të interesuara nga “Parqet  eolike”

	SIPËRFAQE  FOND  PYJOR

	Nr.
	Ekonomia pyjore
	Parcela nr.
	Zëri kadastral
	Sipërfaqja e zënë                  (hektarë)
	Objekti

	1
	EP Brinjat e Fushës Karaburun
	59 / a
	pyll
	0,0484
	aerogjeneratorë                                       (themeli)

	2
	EP Brinjat e Fushës Karaburun
	58 / c
	pyll
	0,0484
	aerogjeneratorë                                     (themeli)

	3
	EP Brinjat e Fushës Karaburun
	60
	pyll
	0,0484
	aerogjeneratorë                                      (themeli)

	4
	EP Kume - Shashicë
	26
	pyll
	0,0361
	aerogjeneratorë                                      (themeli)

	5
	EP Parku Pyjor Llogara
	19
	kullotë
	0,1452
	aerogjeneratorë                                      (themeli)

	6
	EP Parku Pyjor Llogara
	29 / a
	kullotë
	0,0484
	aerogjeneratorë                                         (themeli)

	7
	EP Ana e Detit - Palas
	17
	pyll
	0,0968
	aerogjeneratorë                                        (themeli)

	8
	EP Ana e Detit - Palas
	31 / a
	pyll
	0,0484
	aerogjeneratorë                                         (themeli)

	9
	EP Kume - Shashicë
	26
	pyll
	0,005
	anemometer

	10
	EP Kume - Shashicë
	26
	pyll
	0,009
	kabina nyje

	11
	EP Parku Pyjor Llogara
	19
	pyll
	0,009
	kabina nyje

	12
	EP Kume - Shashicë
	25
	pyll
	0,005
	linjë e tensionit të lartë

	13
	EP Kume - Shashicë
	26
	pyll
	0,01
	linjë e tensionit të lartë

	14
	EP Brinjat e Fushës Karaburun
	47 / b
	kullotë
	0,005
	linjë e tensionit të lartë

	 

	 
	Sipërfaqe totale ekonomi pyjore
	(ha)
	 
	0,5631
	






	SIPËRFAQE  FOND  KULLOSOR

	Nr.
	Ekonomia kullosore
	Parcela nr.
	Zëri kadastral
	Sipërfaqja e zënë                  (hektarë)
	Objekti

	1
	EK Karaburun
	3
	kullotë
	0,0968
	aerogjeneratorë (themeli)

	2
	EK Karaburun
	4
	kullotë
	0,3388
	aerogjeneratorë (themeli)

	3
	EK Karaburun
	8
	kullotë
	0,0484
	aerogjeneratorë (themeli)

	4
	EK Karaburun
	9
	kullotë
	0,3872
	aerogjeneratorë (themeli)

	5
	EK Karaburun
	11
	kullotë
	0,1452
	aerogjeneratorë (themeli)

	6
	EK Karaburun
	12
	kullotë
	0,2904
	aerogjeneratorë (themeli)

	7
	EK Karaburun
	17
	kullotë
	0,1452
	aerogjeneratorë (themeli)

	8
	EK Karaburun
	20
	kullotë
	0,1452
	aerogjeneratorë (themeli)

	9
	EK Karaburun
	24
	kullotë
	0,3388
	aerogjeneratorë (themeli)

	10
	EK Karaburun
	26
	kullotë
	0,0484
	aerogjeneratorë (themeli)

	11
	EK Dukat - Tragjas - Shashicë
	40
	kullotë
	0,2888
	aerogjeneratorë (themeli)

	12
	EK Dukat - Tragjas - Shashicë
	41
	kullotë
	0,1083
	aerogjeneratorë (themeli)

	13
	EK Dukat - Tragjas - Shashicë
	49
	kullotë
	0,0722
	aerogjeneratorë (themeli)

	14
	EK Dukat - Tragjas - Shashicë
	51
	kullotë
	0,1083
	aerogjeneratorë (themeli)

	15
	Ek Shashicë - Gumenicë
	1
	kullotë
	0,0361
	aerogjeneratorë (themeli)

	16
	Ek Shashicë - Gumenicë
	3
	kullotë
	0,0722
	aerogjeneratorë (themeli)

	17
	Ek Shashicë - Gumenicë
	5
	kullotë
	0,0361
	aerogjeneratorë (themeli)

	18
	Ek Shashicë - Gumenicë
	6
	kullotë
	0,0361
	aerogjeneratorë (themeli)

	19
	Ek Shashicë - Gumenicë
	8
	kullotë
	0,2888
	aerogjeneratorë (themeli)

	20
	Ek Shashicë - Gumenicë
	9
	kullotë
	0,0722
	aerogjeneratorë (themeli)

	21
	Ek Shashicë - Gumenicë
	11
	kullotë
	0,1083
	aerogjeneratorë (themeli)

	22
	Ek Shashicë - Gumenicë
	12
	kullotë
	0,1083
	aerogjeneratorë (themeli)

	23
	Ek Shashicë - Gumenicë
	13
	kullotë
	0,2527
	aerogjeneratorë (themeli)

	24
	Ek Shashicë - Gumenicë
	14
	kullotë
	0,1083
	aerogjeneratorë (themeli)

	25
	Ek Shashicë - Gumenicë
	15
	kullotë
	0,1083
	aerogjeneratorë (themeli)

	26
	Ek Shashicë - Gumenicë
	16
	kullotë
	0,0361
	aerogjeneratorë (themeli)

	27
	Ek Shashice - Gumenicë
	17
	kullotë
	0,1083
	aerogjeneratorë (themeli)

	28
	Ek Shashicë - Gumenicë
	19
	kullotë
	0,0722
	aerogjeneratorë (themeli)

	29
	Ek Shashicë - Gumenicë
	21
	kullotë
	0,0361
	aerogjeneratorë (themeli)

	30
	Ek Shashicë - Gumenicë
	30
	kullotë
	0,1444
	aerogjeneratorë (themeli)

	31
	Ek Shashicë - Gumenicë
	31
	kullotë
	0,0722
	aerogjeneratorë (themeli)

	32
	Ek Shashicë - Gumenicë
	33
	kullotë
	0,0722
	aerogjeneratorë (themeli)

	33
	Ek Shashicë - Gumenicë
	34
	kullotë
	0,0722
	aerogjeneratorë (themeli)

	34
	Ek Shashicë - Gumenicë
	36
	kullotë
	0,0722
	aerogjeneratorë (themeli)

	35
	EK Ana e Detit
	2
	kullotë
	0,3872
	aerogjeneratorë (themeli)

	36
	EK Ana e Detit
	3
	kullotë
	0,0484
	aerogjeneratorë (themeli)

	37
	EK Ana e Detit
	4
	kullotë
	0,3388
	aerogjeneratorë (themeli)

	38
	EK Ana e Detit
	5
	kullotë
	0,5324
	aerogjeneratorë (themeli)

	39
	EK Ana e Detit
	10
	kullotë
	0,484
	aerogjeneratorë (themeli)

	40
	EK Ana e Detit
	16
	kullotë
	0,5808
	aerogjeneratorë (themeli)

	41
	EK Ana e Detit
	17
	kullotë
	0,1936
	aerogjeneratorë (themeli)

	42
	EK Ana e Detit
	21
	kullotë
	0,2904
	aerogjeneratorë (themeli)

	43
	EK Ana e Detit
	22
	kullotë
	0,1452
	aerogjeneratorë (themeli)

	44
	EK Ana e Detit
	27
	kullotë
	0,1452
	aerogjeneratorë (themeli)

	45
	EK Ana e Detit
	30
	kullotë
	0,4356
	aerogjeneratorë (themeli)

	46
	EK Karaburun
	11
	kullotë
	0,005
	anemometër

	47
	EK Karaburun
	12
	kullotë
	0,005
	anemometër

	48
	EK Karaburun
	20
	kullotë
	0,005
	anemometër

	49
	EK Karaburun
	24
	kullotë
	0,005
	anemometër

	50
	EK Dukat - Tragjas - Shashicë
	40
	kullotë
	0,005
	anemometër

	51
	EK Dukat - Tragjas - Shashicë
	49
	kullotë
	0,005
	anemometër

	52
	Ek Shashicë - Gumenicë
	8
	kullotë
	0,005
	anemometër

	53
	Ek Shashicë - Gumenicë
	17
	kullotë
	0,005
	anemometër

	54
	Ek Shashicë - Gumenicë
	22
	kullotë
	0,005
	anemometër

	55
	Ek Shashicë - Gumenicë
	30
	kullotë
	0,005
	anemometër

	56
	Ek Shashicë - Gumenicë
	36
	kullotë
	0,005
	anemometër

	57
	EK Ana e Detit
	4
	kullotë
	0,005
	anemometër

	58
	EK Ana e Detit
	10
	kullotë
	0,005
	anemometër

	59
	EK Ana e Detit
	16
	kullotë
	0,005
	anemometër

	60
	EK Ana e Detit
	22
	kullotë
	0,005
	anemometër

	61
	EK Ana e Detit
	30
	kullotë
	0,005
	anemometër

	62
	EK Karaburun
	34
	kullotë
	0,6753
	nënstacion elektrik

	63
	EK Karaburun
	42
	kullotë
	0,9134
	nënstacion elektrik

	64
	EK Dukat - Tragjas - Shashicë
	49
	kullotë
	0,6838
	nënstacion elektrik

	65
	EK Karaburun
	4
	kullotë
	0,018
	kabinë nyje

	66
	EK Karaburun
	9
	kullotë
	0,009
	kabinë nyje

	67
	EK Karaburun
	24
	kullotë
	0,009
	kabinë nyje

	68
	EK Dukat - Tragjas - Shashicë
	41
	kullotë
	0,009
	kabinë nyje

	69
	Ek Shashicë - Gumenicë
	9
	kullotë
	0,009
	kabinë nyje

	70
	Ek Shashicë - Gumenicë
	13
	kullotë
	0,009
	kabinë nyje

	71
	Ek Shashicë - Gumenicë
	14
	kullotë
	0,009
	kabinë nyje

	72
	EK Ana e Detit
	2
	kullotë
	0,009
	kabinë nyje

	73
	EK Ana e Detit
	5
	kullotë
	0,018
	kabinë nyje

	74
	EK Ana e Detit
	16
	kullotë
	0,009
	kabinë nyje

	75
	EK Ana e Detit
	17
	kullotë
	0,009
	kabinë nyje

	76
	EK Ana e Detit
	21
	kullotë
	0,009
	kabinë nyje

	77
	EK Ana e Detit
	27
	kullote
	0,009
	kabinë nyje

	78
	EK Karaburun
	34
	kullotë
	0,005
	linjë e tensionit të lartë

	79
	EK Karaburun
	37
	kullotë
	0,005
	linjë e tensionit të lartë

	80
	EK Karaburun
	38
	kullotë
	0,005
	linjë e tensionit të lartë

	81
	EK Karaburun
	39
	kullotë
	0,005
	linjë e tensionit të lartë

	82
	EK Karaburun
	40
	kullotë
	0,01
	linjë e tensionit të lartë

	83
	EK Karaburun
	41
	kullotë
	0,005
	linjë e tensionit të lartë

	84
	EK Karaburun
	42
	kullotë
	0,03
	linjë e tensionit të lartë

	85
	EK Dukat - Tragjas - Shashicë
	46
	kullotë
	0,01
	linjë e tensionit të lartë

	86
	EK Dukat - Tragjas - Shashicë
	47
	kullotë
	0,01
	linjë e tensionit të lartë

	87
	EK Dukat - Tragjas - Shashicë
	48
	kullotë
	0,01
	linjë e tensionit të lartë

	88
	EK Dukat - Tragjas - Shashicë
	49
	kullotë
	0,015
	linjë e tensionit të lartë

	89
	EK Dukat - Tragjas - Shashicë
	51
	kullotë
	0,01
	linjë e tensionit të lartë

	

	 
	Sipërfaqe totale ekonomi kullosore
	(ha)
	 
	10,6644
	

	
	 
	

	
	Sipërfaqe totale, 
pyjore + kullosore
	(ha)
	 
	11,2275
	


	






Tabela nr. 2
 Sipërfaqet e nevojshme për sheshet e përkohshme për ndërtimin e objekteve të centraleve

	SIPËRFAQE TE FONDIT PYJORE

	Nr.
	Ekonomia pyjore
	Parcela nr.
	Zëri kadastral
	Sipërfaqja e zënë                  (hektarë)
	Objekti

	1
	EP Brinjat e Fushës Karaburun
	30 / c
	pyll
	0,0305
	shesh përdorim i përkohshëm

	2
	EP Brinjat e Fushës Karaburun
	59 / a
	pyll
	0,0113
	shesh përdorim i përkohshëm

	3
	EP Brinjat e Fushës Karaburun
	58 / c
	pyll
	0,1266
	shesh përdorim i përkohshëm

	4
	EP Brinjat e Fushës Karaburun
	60
	pyll
	0,1266
	shesh përdorim i përkohshëm

	5
	EP Kume - Shashicë
	26
	pyll
	0,1299
	shesh përdorim i përkohshëm

	6
	EP Parku Pyjor Llogara
	19
	kullotë
	0,3708
	shesh përdorim i përkohshëm

	7
	EP Parku Pyjor Llogara
	29 / a
	kullotë
	0,1266
	shesh përdorim i përkohshëm

	8
	EP Ana e Detit - Palas
	17
	pyll
	0,2532
	shesh përdorim i përkohshëm

	9
	EP Ana e Detit - Palas
	31 / a
	pyll
	0,1266
	shesh përdorim i përkohshëm

	 

	 
	Sipërfaqe totale ekonomi pyjore
	(ha)
	 
	1,3021
	



	SIPËRFAQE TË FONDIT KULLOSORE

	Nr.
	Ekonomia kullosore
	Parcela nr.
	Zëri kadastral
	Sipërfaqja e zënë                  (hektarë)
	Objekti

	1
	EK Karaburun
	1 / B
	kullotë
	0,0942
	shesh përdorim i përkohshëm

	2
	EK Karaburun
	3
	kullotë
	0,2198
	shesh përdorim i përkohshëm

	3
	EK Karaburun
	4
	kullotë
	0,8682
	shesh përdorim i përkohshëm

	4
	EK Karaburun
	8
	kullotë
	0,1266
	shesh përdorim i përkohshëm

	5
	EK Karaburun
	9
	kullotë
	1,0038
	shesh përdorim i përkohshëm

	6
	EK Karaburun
	11
	kullotë
	0,3798
	shesh përdorim i përkohshëm

	7
	EK Karaburun
	12
	kullotë
	0,7596
	shesh përdorim i përkohshëm

	8
	EK Karaburun
	17
	kullotë
	0,3798
	shesh përdorim i përkohshëm

	9
	EK Karaburun
	20
	kullotë
	0,4553
	shesh përdorim i përkohshëm

	10
	EK Karaburun
	24
	kullotë
	0,9033
	shesh përdorim i përkohshëm

	11
	EK Karaburun
	26
	kullotë
	0,0795
	shesh përdorim i përkohshëm

	12
	EK Dukat - Tragjas - Shashicë
	40
	kullotë
	1,1112
	shesh përdorim i përkohshëm

	13
	EK Dukat - Tragjas - Shashicë
	41
	kullotë
	0,4077
	shesh përdorim i përkohshëm

	14
	EK Dukat - Tragjas - Shashicë
	49
	kullotë
	0,2778
	shesh përdorim i përkohshëm

	15
	EK Dukat - Tragjas - Shashicë
	51
	kullotë
	0,4167
	shesh përdorim i përkohshëm

	16
	Ek Shashicë - Gumenicë
	1
	kullotë
	0,1389
	shesh përdorim i përkohshëm

	17
	Ek Shashicë - Gumenicë
	3
	kullotë
	0,219
	shesh përdorim i përkohshëm

	18
	Ek Shashicë - Gumenicë
	4
	kullotë
	0,0588
	shesh përdorim i përkohshëm

	19
	Ek Shashicë - Gumenicë
	5
	kullotë
	0,1389
	shesh përdorim i përkohshëm

	20
	Ek Shashicë - Gumenicë
	6
	kullotë
	0,1389
	shesh përdorim i përkohshëm

	21
	Ek Shashicë - Gumenicë
	8
	kullotë
	1,1112
	shesh përdorim i përkohshëm

	22
	Ek Shashicë - Gumenicë
	9
	kullotë
	0,2688
	shesh përdorim i përkohshëm

	23
	Ek Shashicë - Gumenicë
	11
	kullotë
	0,4167
	shesh përdorim i përkohshëm

	24
	Ek Shashicë - Gumenicë
	12
	kullotë
	0,4167
	shesh përdorim i përkohshëm 

	25
	Ek Shashicë - Gumenicë
	13
	kullotë
	0,9633
	shesh përdorim i përkohshëm 

	26
	Ek Shashicë - Gumenicë
	14
	kullotë
	0,4077
	shesh përdorim i përkohshëm

	27
	Ek Shashicë - Gumenicë
	15
	kullotë
	0,4294
	shesh përdorim i përkohshëm

	28
	Ek Shashicë - Gumenicë
	16
	kullotë
	0,1389
	shesh përdorim i përkohshëm

	29
	Ek Shashicë - Gumenicë
	17
	kullotë
	0,4167
	shesh përdorim i përkohshëm

	30
	Ek Shashicë - Gumenicë
	19
	kullotë
	0,2651
	shesh përdorim i përkohshëm

	31
	Ek Shashicë - Gumenicë
	21
	kullotë
	0,1389
	shesh përdorim i përkohshëm

	32
	Ek Shashicë - Gumenicë
	30
	kullotë
	0,5556
	shesh përdorim i përkohshëm

	33
	Ek Shashicë - Gumenicë
	31
	kullotë
	0,2778
	shesh përdorim i përkohshëm

	34
	Ek Shashicë - Gumenicë
	33
	kullotë
	0,2778
	shesh përdorim i përkohshëm

	35
	Ek Shashicë - Gumenicë
	34
	kullotë
	0,2778
	shesh përdorim i përkohshëm

	36
	Ek Shashicë - Gumenicë
	36
	kullotë
	0,2778
	shesh përdorim i përkohshëm

	37
	EK ana e Detit
	2
	kullotë
	1,0038
	shesh përdorim i përkohshëm

	38
	EK Ana e Detit
	3
	kullotë
	0,1096
	shesh përdorim i përkohshëm

	39
	EK Ana e Detit
	4
	kullotë
	0,9032
	shesh përdorim i përkohshëm

	40
	EK Ana e Detit
	5
	kullotë
	1,3746
	shesh përdorim i përkohshëm

	41
	EK Ana e Detit
	10
	kullotë
	1,2776
	shesh përdorim i përkohshëm

	42
	EK Ana e Detit
	16
	kullotë
	1,4681
	shesh përdorim i përkohshëm

	43
	EK Ana e Detit
	17
	kullotë
	0,4974
	shesh përdorim i përkohshëm

	44
	EK Ana e Detit
	21
	kullotë
	0,7416
	shesh përdorim i përkohshëm

	45
	EK Ana e Detit
	22
	kullotë
	0,3888
	shesh përdorim i përkohshëm

	46
	EK Ana e Detit
	27
	kullotë
	0,3708
	shesh përdorim i përkohshëm

	47
	EK Ana e Detit
	30
	kullotë
	1,1394
	shesh përdorim i përkohshëm



	 
	Sipërfaqe totale ekonomi kullosore
	(ha)
	 
	24,0929

	
	Sipërfaqe totale 
pyjore + kullosore
	(ha)
	 
	25,3950



Tabela nr.3
 Sipërfaqet e nevojshme që do të përdoren për ndërtimin e infrastrukturës rrugore

	SIPËRFAQE TE FONDIT PYJOR

	Nr.
	Ekonomia pyjore
	Parcela nr.
	Zëri kadastral
	Sipërfaqja e zënë                  (hektarë)
	Objekti

	1
	EP Kume - Shashicë
	25
	pyll
	1,1006
	infrastrukturë rrugore

	2
	EP Kume - Shashicë
	25
	pyll
	0,3332
	infrastrukturë rrugore

	3
	EP Kume - Shashicë
	26
	pyll
	0,4539
	infrastrukturë rrugore

	4
	EP Parku Pyjor Llogara
	19
	kullotë
	1,0967
	infrastrukturë rrugore

	5
	EP Parku Pyjor Llogara
	29 / a
	kullotë
	0,9696
	infrastrukturë rrugore

	6
	EP Ana e Detit - Palas
	17
	pyll
	0,5284
	infrastrukturë rrugore

	7
	EP Ana e Detit - Palas
	31 / a
	pyll
	0,6157
	infrastrukturë rrugore

	8
	EP Brinjat e fushës Karaburun
	28
	kullotë
	0,0262
	infrastrukturë rrugore

	9
	EP Brinjat e fushës Karaburun
	29 / c
	Kullotë
	0,0169
	infrastrukturë rrugore

	10
	EP Brinjat e fushës Karaburun
	30 / c
	Kullotë
	0,2352
	infrastrukturë rrugore

	11
	EP Brinjat e fushës Karaburun
	46
	kullotë
	0,633
	infrastrukturë rrugore

	12
	EP Brinjat e fushës Karaburun
	55
	pyll
	0,5031
	infrastrukturë rrugore

	13
	EP Brinjat e fushës Karaburun
	59 / a
	pyll
	1,956
	infrastrukturë rrugore

	14
	EP Brinjat e fushës Karaburun
	58 / c
	pyll
	0,3083
	infrastrukturë rrugore

	15
	EP Brinjat e fushës Karaburun
	60
	pyll
	0,7816
	infrastrukturë rrugore

	16
	EP Brinjat e fushës Karaburun
	75
	pyll
	0,2387
	infrastrukturë rrugore

	17
	EP  Ana e Detit - Palas
	66
	pyll
	0,9177
	infrastrukturë rrugore

	 

	 
	Sipërfaqe totale, ekonomi pyjore
	(ha)
	 
	10,7148
	

	SIPËRFAQE TË FONDIT KULLOSOR

	Nr.
	Ekonomia kullosore
	Parcela nr.
	Zëri kadastral
	Sipërfaqja e zënë                  (hektarë)
	Objekti

	1
	EK Karaburun
	1 / b
	kullotë
	0,0259
	infrastrukturë rrugore

	2
	EK Karaburun
	3
	kullotë
	0,9882
	infrastrukturë rrugore

	3
	EK Karaburun
	4
	kullotë
	3,5554
	infrastrukturë rrugore

	4
	EK Karaburun
	8
	kullotë
	0,4585
	infrastrukturë rrugore

	5
	EK Karaburun
	9
	kullotë
	5,6095
	infrastrukturë rrugore

	6
	EK Karaburun
	11
	kullotë
	1,0673
	infrastrukturë rrugore

	7
	EK Karaburun
	12
	kullotë
	3,3207
	infrastrukturë rrugore

	8
	EK Karaburun
	17
	kullotë
	1,0776
	infrastrukturë rrugore

	9
	EK Karaburun
	20
	kullotë
	1,9537
	infrastrukturë rrugore

	10
	EK Karaburun
	24
	kullotë
	7,4442
	infrastrukturë rrugore

	11
	EK Karaburun
	25
	kullotë
	0,6422
	infrastrukturë rrugore

	12
	EK Karaburun
	26
	kullotë
	0,9082
	infrastrukturë rrugore

	13
	EK Karaburun
	29
	kullotë
	1,6837
	infrastrukturë rrugore

	14
	EK Karaburun
	30
	kullotë
	1,3385
	infrastrukturë rrugore

	15
	EK Karaburun
	31
	kullotë
	0,8999
	infrastrukturë rrugore

	16
	EK Karaburun
	33
	kullotë
	0,997
	infrastrukturë rrugore

	17
	EK Karaburun
	34
	kullotë
	1,6419
	infrastrukturë rrugore

	18
	EK Karaburun
	35
	kullotë
	3,5005
	infrastrukturë rrugore

	19
	EK Karaburun
	38
	kullotë
	0,0647
	infrastrukturë rrugore

	20
	EK Karaburun
	40
	kullotë
	1,7831
	infrastrukturë rrugore

	21
	EK Karaburun
	41
	kullotë
	5,723
	infrastrukturë rrugore

	22
	EK Karaburun
	42
	kullotë
	2,4106
	infrastrukturë rrugore

	23
	EK Dukat - Tragjas - Shashicë
	40
	kullotë
	8,7071
	infrastrukturë rrugore

	24
	EK Dukat - Tragjas - Shashicë
	41
	kullotë
	4,9669
	infrastrukturë rrugore

	25
	EK Dukat - Tragjas - Shashicë
	49
	kullotë
	1,5246
	infrastrukturë rrugore

	26
	EK Dukat - Tragjas - Shashicë
	51
	kullotë
	6,0211
	infrastrukturë rrugore

	27
	Ek Shashicë - Gumenicë
	1
	kullotë
	1,5646
	infrastrukturë rrugore

	28
	Ek Shashicë - Gumenicë
	2
	kullotë
	0,1042
	infrastrukturë rrugore

	29
	Ek Shashicë - Gumenicë
	3
	kullotë
	1,467
	infrastrukturë rrugore

	30
	Ek Shashicë - Gumenicë
	4
	kullotë
	3,3748
	infrastrukturë rrugore

	31
	Ek Shashicë - Gumenicë
	5
	kullotë
	0,2534
	infrastrukturë rrugore

	32
	Ek Shashicë - Gumenicë
	6
	kullotë
	0,4187
	infrastrukturë rrugore

	33
	Ek Shashicë - Gumenicë
	8
	kullotë
	7,9813
	infrastrukturë rrugore

	34
	Ek Shashicë - Gumenicë
	9
	kullotë
	1,953
	infrastrukturë rrugore

	35
	Ek Shashicë - Gumenicë
	11
	kullotë
	2,2333
	infrastrukturë rrugore

	36
	Ek Shashicë - Gumenicë
	12
	kullotë
	1,5785
	infrastrukturë rrugore

	37
	Ek Shashicë - Gumenicë
	13
	kullotë
	3,6064
	infrastrukturë rrugore

	38
	Ek Shashicë - Gumenicë
	14
	kullotë
	2,0576
	infrastrukturë rrugore

	39
	Ek Shashicë - Gumenicë
	15
	kullotë
	2,1696
	infrastrukturë rrugore

	40
	Ek Shashicë - Gumenicë
	16
	kullotë
	0,2916
	infrastrukturë rrugore

	41
	Ek Shashicë - Gumenicë
	17
	kullotë
	4,0123
	infrastrukturë rrugore

	42
	Ek Shashicë - Gumenicë
	19
	kullotë
	0,9955
	infrastrukturë rrugore

	43
	Ek Shashicë - Gumenicë
	21
	kullotë
	0,2143
	infrastrukturë rrugore

	44
	Ek Shashicë - Gumenicë
	30
	kullotë
	6,2746
	infrastrukturë rrugore

	45
	Ek Shashicë - Gumenicë
	31
	kullotë
	0,9656
	infrastrukturë rrugore

	46
	Ek Shashicë - Gumenicë
	33
	kullotë
	4,1868
	infrastrukturë rrugore

	47
	Ek Shashicë - Gumenicë
	34
	kullotë
	5,7336
	infrastrukturë rrugore

	48
	Ek Shashicë - Gumenicë
	36
	kullotë
	1,8278
	infrastrukturë rrugore

	49
	EK Ana e Detit
	2
	kullotë
	9,2872
	infrastrukturë rrugore

	50
	EK Ana e Detit
	3
	kullotë
	0,2258
	infrastrukturë rrugore

	51
	EK Ana e Detit
	4
	kullotë
	3,544
	infrastrukturë rrugore

	52
	EK Ana e Detit
	5
	kullotë
	5,7688
	infrastrukturë rrugore

	53
	EK Ana e Detit
	10
	kullotë
	4,3705
	infrastrukturë rrugore

	54
	EK Ana e Detit
	16
	kullotë
	5,1905
	infrastrukturë rrugore

	55
	EK Ana e Detit
	17
	kullotë
	2,5569
	infrastrukturë rrugore

	56
	EK Ana e Detit
	21
	kullotë
	3,329
	infrastrukturë rrugore

	57
	EK Ana e Detit
	22
	kullotë
	4,278
	infrastrukturë rrugore

	58
	EK Ana e Detit
	27
	kullotë
	3,1258
	infrastrukturë rrugore

	59
	EK Ana e Detit
	30
	kullotë
	4,0977
	infrastrukturë rrugore



	 
	Sipërfaqe totale,  ekonomi kullosore
	(ha)
	 
	167,3527

	
	 

	
	Sipërfaqe totale 
pyjore + kullosore
	(ha)
	 
	178,0675




[image: ]

Vendim
Nr.888, datë 3.11.2010

Për emërimin e anëtarëve të bordit drejtues të AgjenCisë Shqiptare të zhvillimit të investimeve, të përzgjedhur nga sektori ekonomik privat

Në mbështetje të nenit 100 të Kushtetutës dhe të neneve 12, pikat 1 e 3, e 18 të ligjit nr.10 303, datë 15.7.2010 “Për krijimin dhe mënyrën e organizimit dhe të funksionimit të Agjencisë Shqiptare të Zhvillimit të Investimeve”, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

Vendosi:

1. Emërimin e anëtarëve të bordit drejtues të Agjencisë Shqiptare të Zhvillimit të Investimeve, të përzgjedhur nga sektori ekonomik privat, si më poshtë vijon:
a) Z.Seyhan Pencapligil, Drejtor Ekzekutiv i Bankës Kombëtare Tregtare dhe anëtar i Shoqatës Shqiptare të Bankave;
b) Z.Edmond Leka, president i Union Banks dhe anëtar i Shoqatës Shqiptare të Bankave;
c) Z.Gjergj Gjika, Kryetar i Dhomës së Fasonistëve të Shqipërisë dhe anëtar i Këshillit Konsultativ të Biznesit;
ç) Z.Avni Ponari, Drejtor i Përgjithshëm i Kompanisë “Sigal” dhe kryetar i Shoqatës së Siguruesve të Shqipërisë.
2. Ngarkohet Ministri i Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha


Vendim
Nr.889, datë 11.11.2010

Për një shtesë në vendimin nR.591, datë 23.7.2010 të Këshillit të Ministrave “Për disipliNimin e përdorimit të fondeve buxhetore”, 
të ndryshuar

Në mbështetje të nenit 100 të Kushtetutës, të ligjit nr.9643, datë 20.11.2006 “Për prokurimit publik”, të ndryshuar, të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Brendshëm, Këshilli i Ministrave

Vendosi:

Në fund të shkronjës “dh” të pikës 1 të vendimit nr.591, datë 23.7.2010 të Këshillit të Ministrave, të ndryshuar, shtohen paragrafët me këtë përmbajtje:
“Përjashtimisht, lejohet Ministria e Brendshme, Garda e Republikës si autoritet kontraktor, të vijojë normalisht procedurat e prokurimit, përfshirë edhe lidhjen e kontratës, përkatësisht, për objektet e mëposhtme:
i) Blerje gomash, me fond limit 1 250 000 (një milion e dyqind e pesëdhjetë mijë) lekë.
ii) Blerje materialesh të imëta për telekomunikacionin dhe elektronikën, me fond limit 833 333 (tetëqind e tridhjetë e tre mijë e treqind e tridhjetë e tre) lekë.
iii) Blerje materialesh për ndriçim, ngrohje, dezinfektim, me fond limit 583 333 (pesëqind e tetëdhjetë e tre mijë e treqind e tridhjetë e tre) lekë.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha


Vendim
Nr.890, datë 12.11.2010

Për rishpërndarje fondesh në buxhetin e vitit 2010, miratuar për Ministrinë e Mbrojtjes

Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 16 të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Mbrojtjes, Këshilli i Ministrave

Vendosi:

1. Rishpërndarjen e fondeve ndërmjet programeve në buxhetin e vitit 2010, miratuar për Ministrinë e Mbrojtjes, si më poshtë vijon:
a) Në programin “Planifikim, menaxhim dhe administrim” të shtohet fondi 88 000 000 (tetëdhjetë e tetë milionë) lekë, për shpenzimet korente.
b) Në programin “Mbështetje luftimi” të shtohet fondi 25 000 000 (njëzet e pesë milionë) lekë, për shpenzimet korente.
c) Në programin “Mbështetje e përqendruar” të shtohet fondi 11 000 000 (njëmbëdhjetë milionë) lekë, për shpenzimet korente.
ç) Në programin “Bashkëpunimi civilo-ushtarak” të shtohet fondi 32 000 000 (tridhjetë e dy milion) lekë, për shpenzimet korente.
d) Në programin “Mbështetje shëndetësore” të shtohet fondi 15 000 000 (pesëmbëdhjetë milionë) lekë, për shpenzimet korente.
dh) Në programin “Forcat e luftimit” të pakësohet fondi 171 000 000 (njëqind e shtatëdhjetë e një milionë) lekë, në shpenzimet korente.
2. Ngarkohen Ministri i Financave dhe Ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha


Vendim
Nr.891, datë 10.11.2010

Për përcaktimin e listës së standardeve të harmonizuara shqiptare, që kanë karakter referues për prezumimin e sigurisë të produkteve për konsumatorin

Në mbështetje të nenit 100 të Kushtetutës dhe të neneve 2, pika 19, e 5 të ligjit nr.9779, datë 16.7.2007 “Për sigurinë e përgjithshme, kërkesat thelbësore dhe vlerësimin e konformitetit të produkteve joushqimore”, me propozimin e Zëvendëskryeministrit dhe Ministrit i Ekonomisë, Tregtisë dhe Energjetikës, Këshilli i Ministrave

Vendosi:

1. Përcaktimin e standardeve të harmonizuara shqiptare, që kanë karakter referues për prezumimin e sigurisë të produkteve për konsumatorin, sipas listës që i bashkëlidhet këtij vendimi dhe është pjesë përbërëse e tij.
2. Standardet e harmonizuara shqiptare, numrat dhe titujt e të cilave janë përfshirë në listën e përmendur në pikën 1 të këtij vendimi, shërbejnë si dokumente reference për prezumimin e sigurisë të produkteve për konsumatorin, në përputhje me kërkesat e sigurisë së përgjithshme, të përcaktuara në ligjin nr.9779, datë 16.7.2007.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Lista e standardeve të harmonizuara shqiptare që kanë karakter referues për prezumimin e sigurisë së produkteve për konsumatorin, sipas ligjit nr.9779, datë 16.7.2007 “Për sigurinë e përgjithshme, kërkesat thelbësore dhe vlerësimin e konformitetit të produkteve joushqimore

	Nr.
	Referenca dhe titulli i standardit të harmonizuar
	Viti i adoptimit si standard shqiptar
SSH
	Mënyra e adoptimit
(me faqe të parë, Fp, ose me përkthim të plotë Pp)

	1
	S SH EN 581-1:2006
Orendi për përdorim të jashtëm – Ndenjëse dhe tavolina për piknik, për përdorim shtëpiak dhe kontraktual – Pjesa 1:
Kërkesat e përgjithshme
	2007
	Fp

	2
	S SH EN 913:2008
Pajisje gjimnastikore – Kërkesat e përgjithshme për sigurinë dhe metodat e provës
	2008
	Fp

	3
	S SH EN 916:2003
Pajisje gjimnastikore –Vendet e kërcimit – Kërkesat dhe metodat e provave përfshirë sigurinë
	2004
	Fp

	4
	S SH EN 957-1:2005
Pajisje trajnimi – Pjesa 1: Kërkesat e përgjithshme të sigurisë dhe metodat e provës
	2007
	Fp

	5
	S SH EN 957-2:2003 
Pajisje trajnimi — Pjesa 2: Pajisje trajnimi për forcën, kërkesat specifike për sigurinë dhe metodat shtesë të provës
	2004
	Fp

	6
	S SH EN 957-4:2006+A1:2010 
Pajisje trajnimi — Pjesa 4: Stola trajnimi për forcën, kërkesat  specifike për sigurinë dhe metodat shtesë të provës
	2010
	Fp

	7
	S SH EN 957-5:2009 
Pajisje trajnimi — Pjesa 5: Pajisje trajnimi me pedale me kthesa, kërkesat specifike për sigurinë dhe metodat shtesë të provës
	2010
	Fp

	8
	S SH EN 957-6: 2001 
Pajisje trajnimi — Pjesa 6: Shkallët lëvizëse, kërkesat specifike për sigurinë dhe metodat shtesë të provës
	2004
	Fp

	9
	S SHsEN 957-7:1998 
Pajisje trajnimi — Pjesa 7: Makinat vozitëse, kërkesat specifike për sigurinë dhe metodat shtesë të provës
	2004
	Fp

	10
	S SH EN 957-8:1998 
Pajisje trajnimi — Pjesa 8: Shkallët, shkallinat e ngjitjes dhe shkallët e ngjitjes - Kërkesat specifike për sigurinë dhe metodat shtesë të provës
	2004
	Fp

	11
	S SH EN 957-9:2003 
Pajisje trajnimi — Pjesa 9: Trajnuesit eliptikë, kërkesat specifike për sigurinë dhe metodat shtesë të provës
	2005
	Fp

	12
	S SH EN 957-10:2005 
Pajisje trajnimi e fiksuar në një vend — Pjesa 10: Biçikleta 
ushtrimore me një rrotë të fiksuar ose pa rrotë të lirë, 
kërkesat specifike të sigurisë dhe metodat shtesë të provës
	2007
	Fp

	13
	S SHEN1129-1:1995 
Mobilie — Krevatet që palosen — Kërkesat e sigurisë dhe prova — Pjesa 1: Kërkesat e sigurisë
	2007
	Fp

	14
	S SH EN1129-2:1995 
Mobilie — Krevatet që palosen — Kërkesat e sigurisë dhe prova — Pjesa 2: Metodat e provës 
	2007
	Fp

	15
	S SH EN1130-1:1996 
Mobilie — Krevate për fëmijë dhe djepe për përdorim shtëpiak — Pjesa 1: Kërkesat e sigurisë
	2003
	Fp

	16
	S SH EN 1130-2:1996 
Mobilie — Krevate për fëmijë dhe djepe për përdorim shtëpiak — Pjesa 2: Metodat e provës
	2003
	Fp

	17
	S SH EN 1400-1:2002 
Artikuj që përdoren për mirërritjen e fëmijëve — Biberonë për bebe dhe fëmijë të vegjël — Pjesa 1: Kërkesa të përgjithshme të sigurisë dhe informacioni i produktit
	2005
	Fp

	18
	S SH EN 1400-2:2002 
Artikuj që përdoren për mirërritjen e fëmijëve — Biberonë për bebe dhe fëmijë të vegjël — Pjesa 2: Kërkesat mekanike dhe provat
	2005
	Fp

	19
	S SH EN 1400-3:2002 
Artikuj që përdoren për mirërritjen e fëmijëve — Biberonë për bebe dhe fëmijë të vegjël — Pjesa 3: Kërkesat kimike dhe provat
	2005
	Fp

	20
	S SH EN 1466:2004+A1:2007 
Artikuj për kujdesin e fëmijëve — Mbajtëse portative dhe mbështetëse — Kërkesat e sigurisë dhe metodat e provave
	2010
	Fp

	21
	S SH EN 1651:1999 
Pajisje e fluturimit me rrëshqitje — Pajimet e lidhjeve — Kërkesat e sigurisë dhe provat e qëndrueshmërisë
	2007
	Fp

	22
	S SH EN 1860-1:2003 
Pajisjet, lëndët djegëse të ngurta dhe ndezësit për barbeky (pjekje në zgarë) — Pjesa 1: Lëndët djegëse të ngurta për barbeky — Kërkesat dhe metodat e provës 

S SH EN 1860-1:2003/A1:2006
	2005




2010
	Fp

	23
	S SH EN ISO 9994:2006 
Ndezësit — Specifikimi për sigurinë (ISO 9994:2005) 

S SH EN ISO 9994:2006/Al :2008
	2007


2010
	Fp

	24
	S SH EN 12196:2003 
Pajisje gjimnastikore — Kaluçët dhe pedanat — Funksionimi dhe kërkesat e sigurisë, metodat e provës
	2005
	Fp

	25
	S SH EN 12197:1997 
Pajisje gjimnastikore — Shufrat horizontale — Kërkesat e sigurisë, metodat e provës
	2005
	Fp

	26
	S SH EN 12346:1998 
Pajisje gjimnastikore — Shufrat e murit, shkallët e murit dhe kornizat e ngjitjes — Kërkesat e sigurisë, metodat e provës
	2005
	Fp

	27
	S SH EN 12432:1998 
Pajisje gjimnastikore — Trarët balancues - Funksionimi dhe kërkesat e sigurisë, metodat e provës 
	2005
	Fp

	28
	S SH EN 12491 :2001 
Pajisje fluturimi me rrëshqitje — Parashutat e ndihmës kritike 
— Kërkesat e sigurisë dhe metodat e provës 
	2007
	Fp

	29
	S SH EN 12586:2007 
Artikuj të kujdesit për fëmijët — Mbajtëse biberoni — Kërkesat e sigurisë dhe metodat e provës 
	2008
	Fp

	30
	S SH EN 12655:1998 
Pajisje gjimnastikore — Unazat mbajtëse - Funksionimi dhe kërkesat e sigurisë, metodat e provës 
	2005
	Fp

	31
	S SH EN 13138-2:2007 
Mjete ndihmëse pluskuese për instruksion për notim — Pjesa 2: Kërkesat e sigurisë dhe metodat e provës për mjetet ndihmëse pluskuese që duhet të mbahen 
	2010
	Fp

	32
	S SH EN 13209-1:2004 
Artikuj të përdorimit dhe të kujdesit për fëmijët — Mbajtëse për fëmijë — Kërkesat e sigurisë dhe metodat e provës — Pjesa 1: Mbajtëset e shpinës në formë kuadrati 
	2007
	Fp

	33
	S SH EN 13319:2000 
Pajisjet zhytëse — Matësit e thellësisë dhe pajisjet e 
kombinuara për matjen e thellësisë dhe të kohës — Funksionimi dhe kërkesat e sigurisë, metodat e provës 
	2005
	Fp

	34
	S SH EN 13899:2003 
Pajisje sportive me rrota të vogla — Patina me rrota — Kërkesat e sigurisë dhe metodat e provave 
	2007
	Fp

	35
	S SH EN 14059:2002 
Llambat dekorative me vaj — Kërkesat e sigurisë dhe metodat e provës 
	2005
	Fp

	36
	S SH EN 14344:2004 
Artikuj të përdorimit dhe të kujdesit për fëmijët — Ndenjëse të fëmijëve për biçikleta — Kërkesat e sigurisë dhe metodat e provës 
	2007
	Fp

	37
	S SH EN 14350-1:2004 
Artikuj të përdorimit dhe të kujdesit për fëmijët — Pajisje për të pirë — Pjesa 1: Kërkesat e përgjithshme dhe kërkesat mekanike dhe metodat e provës 
	2007
	Fp

	38
	S SH EN 14682:2007 
Siguria e veshjeve për fëmijë — Kordonët dhe zinxhirët tendosës në veshjet e fëmijëve - Specifikimet 
	2007
	Fp

	39
	S SH EN 14764:2005 
Biçikleta për qytet dhe udhëtim – Kërkesat e sigurisë dhe metodat e provës 
	2007
	Fp

	40
	S SH EN 14766:2005 
Biçikleta për në mal – Kërkesat e sigurisë dhe metodat e provës 
	2007
	Fp

	41
	SSHEN14781:2005 
Biçikletat e shpejta – Kërkesat e sigurisë dhe metodat e provës 
	2007
	Fp

	42
	S SH EN 14872:2006 
Biçikletat — Aksesorët për biçikletat — Transportuese bagazhi 
	2007
	Fp

	43
	S SH EN 1273:2005 
Artikuj të përdorimit dhe të kujdesit për fëmijët - Rrethore (kuadrate) për të ecur fëmijët – Kërkesat e sigurisë dhe metodat e provës 
	2007
	Fp

	44
	S SH EN 14872:2006 
Biçikletat — Aksesorët për biçikletat — Transportuese bagazhi 
	2007
	Fp









Vendim
Nr.892, datë 10.11.2010

Për rishpërndarje fondi limit, brenda buxhetit të miratuar për vitin 2010, nga Ministria e Mbrojtjes, në Ministrinë e Ekonomisë, Tregtisë dhe Energjetikës

Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 16 të ligjit nr.10 190, datë 27.11.2009 “Për buxhetin e vitit 2010”, të ndryshuar, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

Vendosi:

1. Rishpërndarjen e një fondi limit, brenda buxhetit të miratuar për vitin 2010, si më poshtë vijon:
a) Ministrisë së Ekonomisë, Tregtisë dhe Energjetikës, në programin “Mbështetje për burimet natyrore”, për Shërbimin Gjeologjik Shqiptar, në zërin “Shpenzime operative”, t’i shtohet fondi limit nga të ardhurat kapitulli 5, prej 2 000 000 (dy milionë) lekësh;
b) Ministrisë së Mbrojtjes, në programin “Forcat e luftimit”, kapitulli 5, t’i pakësohet fondi limit nga të ardhurat, prej 2 000 000 (dy milionë) lekësh.
2. Ngarkohen Ministria e Financave, Ministria e Mbrojtjes dhe Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha


Vendim
Nr.893, datë 10.11.2010

Për disa shtesa në vendimin nr.591, datë 23.7.2010 të Këshillit të Ministrave “Për disiplinimin e përdorimit të fondeve buxhetore”, të ndryshuar

Në mbështetje të nenit 100 të Kushtetutës, të ligjit nr.9643, datë 20.11.2006 “Për prokurimin publik”, të ndryshuar, të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Financave, Këshilli i Ministrave

Vendosi:

Në fund të shkronjës “dh” të pikës 1 të vendimin nr.591, datë 23.7.2010 të Këshillit të Ministrave, të ndryshuar, shtohen paragrafët me këtë përmbajtje:
“Përjashtimisht, lejohet Ministria e Drejtësisë, Drejtoria e Përgjithshme e Burgjeve, si autoritet kontraktor, të kryejë procedurat e prokurimit, me fondet e miratuara në buxhetin e vitit 2010, për blerjen e materialeve të kazermimit dhe për të lidhur kontratën përkatëse, si dhe të vijojë normalisht procedurat e zbatimit të kontratës të blerjes së vajit ushqimor.
Përjashtimisht, lejohet Ministria e Punëve Publike dhe Transporteve, drejtoritë rajonale rrugore përkatëse, si autoritete kontraktore, të vijojnë normalisht procedurat e prokurimit për objektet sipas aneksit nr.1, që i bashkëlidhet këtij vendimi.

Përjashtimisht, lejohet Ministria e Brendshme, drejtoritë e policive në qarqe dhe njësitë e tjera, si autoritete kontraktore, të vijojnë normalisht procedurat e prokurimit, përkatësisht, për objektet e mëposhtme:
i) Drejtoria e Policisë së Qarkut Berat, për “Blerje pjesësh këmbimi”, me fond limit prej 1 718 000 (një milion e shtatëqind e tetëmbëdhjetë mijë) lekë.
ii) Drejtoria e Policisë së Qarkut Gjirokastër, për “Mirëmbajtjen e mjeteve të transportit”, me fond limit 1 000 000 (një milion) lekë.
iii) Drejtoria e Policisë së Qarkut Korçë, për “Blerje pjesësh këmbimi”, me fond limit 1 242 000 (një milionë e dyqind e dyzet e dy mijë) lekë.
iv) Delta Forcë, Vlorë, për “Blerje ushqimi”, me fond limit 1 560 000 (një milion e pesëqind e gjashtëdhjetë mijë) lekë.
v) Drejtoria e Policisë së Qarkut Dibër, për “Blerje pjesësh këmbimi”, me fond limit 2 900 000 (dy milionë e nëntëqind mijë) lekë.
vi) Instituti i përgatitjes së qenve të policisë, Tiranë, për “Blerje ushqimi”, me fond limit 636 000 (gjashtëqind e tridhjetë e gjashtë mijë) lekë.
vii) Drejtoria e Policisë së Qarkut Shkodër, për “Blerje pjesësh këmbimi”, me fond limit 1 600 000 (një milion e gjashtëqind mijë) lekë dhe për “Mirëmbajtjen e mjeteve të transportit”, me fond limit  1 550 000 (një milion e pesëqind e pesëdhjetë mijë) lekë”.
viii) Drejtoria e Policisë së Qarkut Fier, për “Shërbim transporti, parkim dhe ruajtje të mjeteve të bllokuara”, me fond limit 4 000 000 (katër milionë) lekë”.
Përjashtimisht, lejohen të gjitha objektet e prokuruara me financim të huaj të vijojnë normalisht procedurat e prokurimit.”.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha

Aneksi nr.1

	Nr.
	Emërtimi

	
	Drejtoria e Përgjithshme e Rrugëve

	1
	Furnizim e vendosje me guardrail në Aksin Kalimash – Morinë

	
	DR Kukës

	2
	Mbrojtja e Urës së Drinit Fierzë

	
	DR Durrës

	3
	Shërbim roje civile

	4
	Kontrata me performancë rruga Fushë-Krujë-Krujë

	5
	Kontrata me performancë rruga Fushë-Krujë-Ura e Drojës

	
	DR Berat

	6
	Kontrata me performancë rruga Ura e Lirëzës Çorovodë

	7
	Kontrata me performancë rruga K/Perondi – Uzina e Aviacionit

	
	DR Shkodër

	8
	Rikonstruksion i argjinaturës dhe bashkimi me Urën e Spatharit
(rruga Shkodër-Mjedë)

	9
	Rikonstruksion i argjinaturës B.Jugë-Ura e Gjolulit

	10
	Rikonstruksion i Urës së Bunës (seksioni Ura e Bunës, Muriqan

	11
	Shërbim roje civile

	12
	Masa inxhinierike Qafë-Mali-Fierzë

	13
	Kontrata me performancë rruga Qafë Mali-Fierzë

	14
	Kontrata me performancë rruga K/Hadroj – Qafë Bene

	15
	Kontrata me performancë rruga Shkodër –Q.Qele

	16
	Pastrim kanale anësore

	17
	Riparime dhe zhbllokime vepra arti

	18
	Riparim e mbushje gropa me asfalt

	19
	Blerje kripe

	20
	Pastrim bore dhe inerte

	
	DR Fier

	21
	Riparim auto

	22
	Pjesë këmbimi auto

	23
	Shërbim roje objekti

	
	DR Dibër

	24
	Kontrata me performancë rruga Ura Skuraj-Baz

	25
	Kontrata me performancë rruga Ura –Ulëz-Ulëz

	26
	Kontrata me performancë rruga Q.Bualli-Krastë

	27
	Kontrata me performancë rruga Peshkopi-Muhur-Qafë Draje

	28
	Blerje pjesë këmbimi auto

	29
	Riparim vepra arti Ura e Cerenecit –Steblevë

	30
	Blerje asfalto-betoni

	31
	Shërbim roje civile

	32
	Mirëmbajtje shtresa çakulli rruga Ura e Cerenecit-Steblevë

	33
	Blerje e transport kripe

	34
	Mirëmbajtje dimërore, pastrim bore dhe shembje

	
	DR Gjirokastër

	35
	Kontrata me performancë rruga Jorgucat-Q.Muzinë

	36
	Kontrata me performancë rruga Dhuvjan-Libohovë

	37
	Kontrata me performancë rruga Ura e Leklit-Këlcyrë

	38
	Kontrata me performancë rruga Përmet-Këlcyrë

	39
	Kontrata me performancë rruga Përmet-Çarshovë-Kufi Leskovik

	40
	Kontrata me performancë rruga Çarshovë -Tre urat

	
	DR Vlorë

	41
	Blerje çakulli

	42
	Blerje asfalto-betoni

	43
	Kontrata me performancë rruga Vlorë - Orikum (loti 1)

	44
	Kontrata me performancë rruga Orikum –Palasë (loti 2)

	45
	Kontrata me performancë rruga Sarandë -Qafë Muzinë

	46
	Kontrata me performancë rruga Vlorë-Selenicë

	47
	Kontrata me performancë rruga Vlorë-Mifol

	
	DRMF

	48
	Blerje bojë vijëzimi dhe fosfor

	49
	Shërbim roje civile të godinës së DRMF

	
	DR Lezhë

	50
	Shërbim roje civile, sektori Mirditë

	51
	Mirëmbajtje dimërore

	52
	Riparim rruga Prosek-Kurbnesh




Vendim
Nr.894, datë 10.11.2010

Për miratimin e listës paraprake të pronave të paluajtshme publike, shtetërore që transferohen në pronësi ose në përdorim të Komunës Lenie, të qarkut të Elbasanit

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës Lenie, të qarkut të Elbasanit, sipas lidhjes nr.1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Lenie, të qarkut të Elbasanit, miratuar me vendimin nr.358, datë 27.3.2008, të Këshillit të Ministrave “Për miratimin e listës së inventarit të pronave të paluajtshme shtetërore në komunën Lenie, të qarkut të Elbasanit”.
2. Ngarkohen Ministria e Brendshme dhe komuna Lenie për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Komuna Lenie						Lidhja nr.1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-87
	Troje të lira dhe hapësira publike të pazëna ndërmjet ndërtesave ose objekteve të çdo lloji
	Në përdorim

	88-122
	Prona që përdoren për realizimin e funksioneve në fushën e zhvillimin ekonomik
	Në pronësi

	123
	Prona që përdoren për realizimin e funksioneve në fushën e shërbimit social
	Në pronësi

	124-127
	Prona që përdoren për realizimin e programeve arsimore
	Në pronësi

	128
	Prona që përdoren për realizimin e funksioneve në fushën administrative
	Në pronësi

	129-132
	Prona që përdoren për realizimin e programeve kulturore
	Në pronësi

	133-165
	Varrezat publike
	Në pronësi

	467,469-471
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	468
	Prona që përdoren për ushtrimin e funksioneve në fushën e bujqësisë dhe të ushqimit (toka jo produktive dhe kanale të treta)
	Në përdorim

	472-607
	Infrastrukturë (rrugë vendore)
	Në pronësi




Vendim
Nr.895, datë 10.11.2010

Për miratimin e listës paraprake të pronave të paluajtshme publike, shtetërore, që transferohen në pronësi OSE në përdorim të komunës Bërdicë, të qarkut të Shkodrës

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi 

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës Bërdicë, të qarkut të Shkodrës, sipas lidhjes nr.1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Bërdicë, të qarkut të Shkodrës, miratuar me vendimin nr.1112, datë 30.7.2008, të Këshillit të Ministrave, “Për miratimin e listës së inventarit të pronave të paluajtshme shtetërore në komunën Bërdicë, të qarkut të Shkodrës”.
2. Ngarkohen Ministria e Brendshme dhe Komuna Bërdicë,  për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Komuna Bërdicë						Lidhja nr.1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1
	Prona që përdoren për ushtrimin e funksioneve në fushën administrative
	Në pronësi

	2-7,134
	Prona që përdoren për realizimin e programeve arsimore
	Në pronësi

	8-10
	Prona që përdoren për realizimin e funksioneve në shëndetin publik
	Në pronësi

	11-24
	Prona që përdoren për ushtrimin e funksioneve në fushën e bujqësisë dhe të ushqimit (toka  produktive)
	Në përdorim

	25,62,67,68,72,73,84,93,95,99,64,89
	Prona që përdoren për ushtrimin e funksioneve në fushën e bujqësisë dhe të ushqimit (kanale të treta dhe toka  joproduktive)
	Në pronësi

	26-57
	Prona që përdoren për ushtrimin e funksioneve në fushën e bujqësisë (ish-objekte bujqësore)
	Në pronësi

	101,102
	Prona që përdoren për realizimin e funksioneve në fushën e zhvillimin ekonomik
	Në pronësi

	103-116,117,118-133
	Infrastrukturë (sheshe, rrugë vendore, lulishte dhe shërbime publike)
	Në pronësi

	135
	Prona që përdoren për realizimin e programeve kulturore, historike e sportive
	Në pronësi

	136-143
	Prona që përdoren në fushën e strehimit dhe të mbrojtjes civile
	Në pronësi




Vendim
Nr.914, datë 17.11.2010

Për pagesën e kontributeve të NATO-S për vitin 2010

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, të ligjit nr.10 100, datë 26.3.2009 “Për aderimin e Republikës së Shqipërisë në traktatin e Atlantikut të Veriut”, të  pikës 11 të nenit 14 të ligjit nr.8671, datë 26.10.2000 “Për pushtetet dhe autoritetet e komandimit dhe të drejtimit strategjik të Forcave të Armatosura të Republikës së Shqipërisë” dhe të nenit 13 të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Punëve të Jashtme, Këshilli i Ministrave

Vendosi:

1. Ministria e Punëve të Jashtme të kryejë pagesën e kontributeve financiare të fondeve të përbashkëta të NATO-s, respektivisht në shumat, si më poshtë vijon:
a)  Për buxhetin civil (pjesa e dytë e vitit 2010), në vlerën 8 320 705 (tetë milionë e treqind e njëzet mijë e shtatëqind e pesë) lekë, pagesa të kryhet në llogarinë:
NATO INTERNATIONAL STAF
IBAN BET 73 3100 6652 0060
BIC BBRUBEBB
ING BANK, NATO BRANCH
B-1110 BRUSSELS
b) Për fondin e përbashkët (pjesa civile, viti 2010), të ndërtesës së re të selisë së NATO-s, në vlerën 17 879 208 (shtatëmbëdhjetë milionë e tetëqind e shtatëdhjetë e nëntë mijë e dyqind e tetë) lekë, pagesa të kryhet në llogarinë:
ACCOUNT NAME 	ALBANIA NEW SITE DELEGATION
IBAN 			BE 063 10192053622
BIC:			BRUBEBB
BANK			ING, NATO BRUSSELS-BELGIUM
c) Për fondin kombëtar, në vlerën 19 167 819 (nëntëmbëdhjetë  milionë e njëqind e gjashtëdhjetë e shtatëmijë e tetëqind e nëntëmbëdhjetë) lekë, pagesa të kryhet në llogarinë:
ACOUNT NAME 	NATO
IBAN			310192053622
BIC			BBRUBEBB
BANK			ING BANK, NATO BRANCH
			B-1110 BRUSSELS
ç) Për qiranë e mjediseve ekzistuese të përfaqësisë së përhershme të Republikës së Shqipërisë, në vlerën 43 685 400 (dyzet e tre milionë e gjashtëqind e tetëdhjetë e pesë mijë e katërqind) lekë, pagesa të kryhet në llogarinë:
BENEFICIARY	NATO INTERNATIONAL STAFF
BANK			ING, BANK BRUSSELS-BELGIUM
ACCOUNT		310-0665200-60
IBAN			BE73310066520060
BIC			BBRUBEBB
d) Për instalimin e mjeteve të komunikimit pranë mjediseve të përfaqësisë në vlerën 13 779 434 (trembëdhjetë milionë e shtatëqind e shtatëdhjetë e nëntë mijë e katërqind e tridhjetë e katër) lekë, pagesa të kryhet në llogarinë:
Beneficiary		NATO INTERNATIONAL STAFF
BANK			ING, BANK BRUSSELS-BELGIUM
ACCOUNT		310-0665200-60
IBAN			BE73310066520060
BIC			BBRUBEBB
2. Efektet financiare, që rrjedhin nga zbatimi i këtij vendimi, të përballohen nga fondi rezervë i Këshillit të Ministrave.
3. Ngarkohen Ministria e Punëve të Jashtme dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha





VENDIM
Nr.963, datë 24.11.2010

PËR SHTYRJEN E AFATIT TË BOTIMIT TË NJOFTIMIT TË FITUESIT DHE TË NJOFTIMIT TË KONTRATËS SË LIDHUR PËR PËRFUNDIMIN E PROCEDURAVE TË PROKURIMIT, ME OBJEKT “SHTYPJEN E “FLETORES ZYRTARE” PËR VITIN 2010”, TË KRYERA NGA QENDRA E PUBLIKIMEVE ZYRTARE, SI AUTORITET KONTRAKTOR

Në mbështetje të nenit 100 të Kushtetutës, të nenit 75 të ligjit nr.9643,  datë 20.11.2006 “Për prokurimin publik”, të ndryshuar dhe të paragrafit të tretë të pikës 3/ç të kreut I të vendimit nr.1, datë 10.1.2007 të Këshillit të Ministrave “Për miratimin e rregullave të prokurimit publik”, të ndryshuar, me propozimin e Ministrit të Drejtësisë, Këshilli i Ministrave
 
VENDOSI:

1. Shtyrjen e afatit të botimit të njoftimit të fituesit dhe të njoftimit të kontratës së lidhur për përfundimin e procedurave të prokurimit, me objekt “Shtypjen e “Fletores Zyrtare” për vitin 2010”, të kryera nga Qendra e Publikimeve Zyrtare, si autoritet kontraktor, deri më 31.12.2010.
2. Ngarkohen Ministria e Financave, Qendra e Publikimeve Zyrtare, Agjencia e Prokurimit Publik (APP) dhe Ministria e Drejtësisë për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha


Vendim 
Nr.974, datë 3.12.2010

Për shpalljen e gjendjes së emergjencës civile (fatkeqësisë Natyrore), në zonat e përmbytura, si pasojë e reshjeve në qarqeT e durrësit e të lezhës

Në mbështetje të nenit 100 të Kushtetutës dhe të neneve 5, shkronja “c”, e 6, të ligjit nr.8756, datë 26.3.2001 “Për emergjencat civile”, me propozimin e Ministrit të Brendshëm, Këshilli i Ministrave

Vendosi:

1. Shpalljen e gjendjes së emergjencës civile (fatkeqësisë natyrore), si pasojë e përkeqësimit të kushteve natyrore të motit e të reshjeve në zonat e përmbytura, në qarqet e Durrësit e të Lezhës.
2. Ngritjen e Komitetit Ndërministror të Emergjencave Civile, i cili të kryesohet nga Zëvendëskryeministri dhe Ministri i Ekonomisë, Tregtisë dhe Energjetikës dhe në përbërje të ketë këta anëtarë:
- Ministrin e Brendshëm;
- Ministrin e Mbrojtjes;
- Ministrin e Bujqësisë, Ushqimit dhe Mbrojtjes së Konsumatorit;
- Ministrin e Financave;
- Ministrin e Punëve Publike dhe Transportit;
- Ministrin e Shëndetësisë;
- Ministrin e Arsimit dhe Shkencës;
- Shefin e Shtabit të Përgjithshëm të Forcave të Armatosura;
- Drejtorin e Përgjithshëm të Policisë së Shtetit;
- Drejtorin e Përgjithshëm të Emergjencave Civile;
- Drejtorin e Përgjithshëm të KESH-it.
3. Komiteti Ndërministror i Emergjencave Civile të bashkërendojë punën me ministritë e linjës, me institucionet e prefektëve të qarqeve Durrës e Lezhë dhe me njësitë e qeverisjes vendore, ku është shpallur gjendja e emergjencës civile, për hartimin dhe zbatimin e planit të evakuimit të banorëve të zonave të prekura, për krijimin e kushteve të këtyre banorëve për jetesë, si dhe për marrjen e masave mbrojtëse e rehabilituese në infrastrukturën dhe mjedisin e prekur nga situata e krijuar.
4. Ngarkohen Zëvendëskryeministri dhe Ministër i Ekonomisë, Tregtisë dhe Energjetikës, Komitetit Ndërministror i Emergjencave Civile, ministritë e linjës, prefektët e qarqeve Durrës e Lezhë, si dhe njësitë e qeverisjes vendore përkatëse për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri 
Sali Berisha


Urdhër
Nr.147, datë 20.10.2010

Për miratimin e rregullores “Për specifikimet në programet e kontrollit të cilësisë së sigurisë së aviacionit civil”

Në zbatim të nenit 102 pika 4 të Kushtetutës, të nenit 106 të ligjit nr.10 040 “Kodi Ajror i Republikës së Shqipërisë”, si dhe në përputhje me ligjin nr.9658, datë 18.12.2006 “Për ratifikimin e marrëveshjes shumëpalëshe midis Komunitetit Europian dhe shteteve anëtare, Republikës së Shqipërisë, Bosnjës dhe Hercegovinës, Republikës së Islandës, Republikës së Bullgarisë, Republikës së Kroacisë, Republikës së Serbisë, Republikës së Malit të Zi, ish-Republikës Jugosllave të Maqedonisë, Mbretërisë së Norvegjisë, Republikës së Rumanisë dhe Misionit Administrativ të Kombeve të Bashkuara në Kosovë, mbi krijimin e një zone të përbashkët europiane të aviacionit”,

Urdhëroj:

1. Miratimin e rregullores “Për specifikimet në programet e kontrollit të cilësisë së sigurisë së aviacionit civil”, bashkëlidhur këtij urdhri.
2. Ngarkohet Autoriteti i Aviacionit Civil për zbatimin e këtij urdhri.
Ky urdhër hyn në fuqi menjëherë.

Ministër i Punëve PuBLIKE DHE Transportit
Sokol Olldashi





Urdhër
Nr.148, datë 20.10.2010

Për miratimin e rregullores “Për përcaktimin e procedurave për kryerjen e inspektimeve  në fushën e sigurisë së aviacionit civil”

Në zbatim të nenit 102 pika 4 të Kushtetutës, të nenit 106 të ligjit nr.10 040 “Kodi Ajror i Republikës së Shqipërisë”, si dhe në përputhje me ligjin nr.9658, datë 18.12.2006 “Për ratifikimin e marrëveshjes shumëpalëshe midis Komunitetit Europian dhe shteteve anëtare, Republikës së Shqipërisë, Bosnjës dhe Hercegovinës, Republikës së Islandës, Republikës së Bullgarisë, Republikës së Kroacisë, Republikës së Serbisë, Republikës së Malit të Zi, ish-Republikës Jugosllave të Maqedonisë, Mbretërisë së Norvegjisë, Republikës së Rumanisë dhe Misionit Administrativ të Kombeve të Bashkuara në Kosovë, mbi krijimin e një zone të përbashkët europiane të aviacionit”,

Urdhëroj:

1. Miratimin e rregullores “Për përcaktimin e procedurave për kryerjen e inspektimeve  në fushën e sigurisë së aviacionit civil”.
2. Ngarkohet Autoriteti i Aviacionit Civil për zbatimin e këtij urdhri.
Ky urdhër hyn në fuqi menjëherë.

Ministër i Punëve PuBLIKE DHE Transportit
Sokol Olldashi

